open-index/open-wikipedia-markdown huggingface dataset:
華晨宇

**華晨宇**（；；；）係中國大陸嘅男歌手，湖北十堰人，武漢音樂學院畢業生。2013年參加過湖南衛視《快樂男聲》攞到年度總冠軍而喺9月27號出道。同年12月6號攞到第六屆音樂風雲榜新人盛典最受歡迎男歌手獎。

## 經歷
### 早期
1990年2月7號，喺湖北十堰竹山出世。2007年－2010年，喺武漢育才美術讀高中。2014年，喺武漢音樂學院通俗聲樂演唱同編導專業畢業。

### 演藝經歷
2013年，參加湖南衛視《快樂男聲》攞到全國總冠軍，簽約天娛傳媒。

2013年11月2號－2014年3月15號，佢參加嘅2013快樂男聲全國巡迴演唱會先後喺北京、上海、武漢、深圳、重慶、南京、廣州、蘇州、成都、廈門、杭州11座城市舉辦。其中，佢喺武漢、深圳、蘇州等三站攞到「城市之星」，喺最後一站杭州被叫做「巡演之星」。

2014年1月11號，直通春晚第二場10進6，憑住《親愛的小孩》、《愛》先晉級全國六強。1月18號，直通春晚總決賽，唱《我》、《洋蔥》，成為首位攞到2014央視馬年春晚邀請函嘅參賽者。

1月15號，出席2013新浪微博之夜，代表2013快樂男聲攞「新浪微博年度星光」獎。1月19號，出席2014綿柔·梨花村群星演唱會。1月25號，出席《爸爸去哪兒》電影首映禮。1月30號，喺夢想星搭檔公益盛典錄製嘅《親愛的小孩》播出。同日，第一次上央視春晚唱《在那遙遠的地方》。1月31號，喺2014北京衛視春晚唱《We Are Young》。

2月，同中手遊CMGE合作，代言天天炫舞遊戲。2月14號，參加2014湖南衛視元宵喜樂會，並首次唱《開到荼蘼》。3月，代言碧生源功能茶。

3月31號，攞第21屆東方風雲榜最佳新銳歌手獎。4月，參加湖南衛視明星戶外旅行真人騷節目《花兒與少年》。7月25號，佢主演嘅《快樂男聲》紀實電影《我就是我》全國公映。8月15號，出首專主打歌曲《Why Nobody Fights》。9月6號、7號，喺北京萬事達中心（原五棵松體育館）連開兩場個人演唱會。

9月19號，首張個人專輯《卡西莫多的禮物》全球同步發行。10月，以華語音樂人代表之姿上《L’Uomo Vogue》「THE MUSIC ISSUE」專題。11月7號，《卡西莫多的禮物》音樂錄影帶上線，之後剪成兩首單曲MV。11月27號，佢喺騰訊《HI歌》第四期唱嘅《春》有正評，最終做咗年度Hi歌。

## 音樂作品
### 大碟

### 其他嘅歌
未收錄喺佢專輯但已發行嘅單曲

## 演唱會
### 個人演唱會

### 其他大型演出

## 《[[歌手2018]]》
2018年1月，加盟湖南衛視《歌手2018》、為第二位補位歌手，之後喺突圍賽演唱《我》以第一名突圍成功，喺4月13號總決賽攞亞軍。

## 《[[歌手·當打之年]]》
2020年1月，加盟湖南衛視《歌手·當打之年》、為首發歌手，喺4月24號總決賽攞咗歌王。

## 影視作品
### 電影同網劇
*2013年：範立欣導演 紀錄片《我就是我》
*2014年：《卡西莫多的禮物》（微電影）附：入圍第四屆北京國際微電影節最佳男演員（提名）
*2015年：《史料不及》（綜藝）客串
*2015年：《戀家有方》（節目）客串

## 廣告代言

## 獎

## 參考

## 出面網頁
*
*2013快樂男聲官方網站
*天娛傳媒官網藝人資料庫
邱園園

**邱園園**（；；）係中國大陸嘅電視主播，山東臨沂人，佢曾經喺河南嘅鄭州電視台文體頻道做過《誰是贏家》節目嘅主持先至出名。

2014年12月10號，佢喺河南鄭州嗰邊因子宮癌晚期冇得醫死咗，終年26歲。

## 攷

園園
類:山東人
類:中國電視主播
類:癌死者
漢花園

**漢花園**喺香港九龍長沙灣東京街，喺1993年12月起好，公園入面嘅設施係跟漢代風格起嘅。由香港房屋委員會管理營運，附近有李鄭屋漢墓博物館。

## 設施
跟中國漢朝時代嘅園林設計為主題，有好幾個觀光景點。

## 開放時間
* 每日上晝七點至夜晚11點。

## 途經嘅公共交通服務

## 鄰近嘅觀光熱點
* 李鄭屋漢墓博物館

## 出面網頁
* 香港房屋委員會
* 李鄭屋漢墓博物館
* 漢花園的影像（2009年11月）
銅壺滴漏

**銅壺滴漏**（）係古代中國保存得最完整同最大嘅古代計時器。大元延祐三年（1316年）由廣州冶鑄工人——冼運行等人整出嚟。原先放喺雙門底上下街（今日嘅北京路）之間嘅拱北樓（而家係北京路同西湖路嘅交界近廣州百貨大廈東南角）嗰邊專門為市民報時用。

佢曾經試過喺1919年搬咗去越秀山鎮海樓入面放，1959年轉到北京嘅中國國家博物館收藏咗，直到2009年喺舊時拱北樓位復刻隻銅壺滴漏景觀出嚟。2017年提取咗拱北樓嘅雙門造型同埋銅壺滴漏、十二生肖等計時元素嚟重新設計重喺2018年2月1號搞完升級改造。

## 樣
呢隻滴漏從上到下嘅順序分別係日壺、月壺、星壺、及受水壺，其中上邊嗰三隻壺裝咗水喉，按先後順序滴入受水壺。喺受水壺中間有把畫住時辰嘅銅尺，從下到上分別係子到亥時。喺銅尺前邊插咗把木刻浮箭，下邊亦有座浮船仔根據水漲船高嘅原理而話明而家係幾點幾多分。

## 攷

## 連出去
* 銅壺滴漏 中國國家博物館

類:計時器
斧山公園

**斧山公園**（**Hammer Hill Park**）喺香港九龍黃大仙區上元嶺，係仿唐朝風格嘅公園。斧山公園共分為三個主要部分—東蓮園、西蓮園同南蓮園池，環抱志蓮淨苑，構成一個大型嘅仿唐建築群。

## 園林分佈
* 東蓮園－喺斧山道同鳳德道交界，因為喺志蓮淨苑東面而出名。園林係用山水迴遊式設計，迂迴嘅碎石小徑，兩邊種咗啲高大嘅權木，將外界嘅繁華鬧市隔開。
* 西蓮園－位於志蓮淨苑西側同大老山隧道公路隔籬嘅坡地，連接志蓮淨苑西門，採用唐枯山水園景。
* 南蓮園池－同志蓮淨苑山門有行人天橋接連，採用唐代園池設計。

File:Hammer_Hill_Park-02.JPG|園緒
File:Hammer_Hill_Park-03.JPG|東蓮園
File:Chi Lin Nunnery 2, Mar 06.JPG|西蓮園
File:Nlgarden overall.JPG|南蓮園池
File:Hammer Hill Park.JPG|鑽石園


## 禁煙安排
呢個場地（除吸煙區外）禁止吸煙。

## 籌建過程
斧山公園嘅所在地本來係木屋區，因香港政府喺1988年5月要起大老山隧道而清拆，同諗住做休憩用途。市政局計劃將呢幅地闢為斧山公園，並配合鄰近嘅志蓮淨苑作仿唐公園嘅設計，工程嘅設計、建造同監督其後交由志蓮淨苑負責，並喺落成後營運公園，但擁有權歸政府全權所有，由康樂及文化事務署管轄。

斧山公園第一期－東蓮園同西蓮園喺2000年起好，但係第二期嘅南蓮園池工程就拖到2006年先起好啟用。

## 獲獎記錄
* 「2000年傑出綠化工程獎園景設計」優異獎

## 開放時間
* 東蓮園：全日開放　免費入場
* 西蓮園：上晝六點半到夜晚七點　免費入場
* 南蓮園池：上晝七點到夜晚九點　免費入場

## 途經公共交通

交通路線一覽

; 港鐵
* █觀塘綫、█屯馬綫：鑽石山站
; 巴士

 

; 小巴



## 出面網頁
* 西蓮園 綠色廣場
* 香港電影拍攝地點：斧山公園 香港電影服務統籌科
孫樞

**孫樞**（；；）係中國地質學家，生於江蘇金壇。1953年畢業於南京大學地質系。1989年當選為第三世界科學院院士。1991年當選為中國科學院學部委員（院士）。中國科學院地質與地球物理研究所研究員、中國科學院地學部主任。曾經擔任中國科學院地質所所長同國家自然科學基金委員會副主任。

孫樞喺2018年2月11號離世，享年84歲。

## 參考

## 連出去
*孫樞喺中國科學院嘅資料

類:江蘇人
類:中國科學院院士
新韓銀行

**新韓銀行**（）係韓國史上第一間民間銀行，1897年2月創立時嗌「漢城銀行」，而家係新韓金融集團嘅主要部份，總部喺南韓首爾中區。

截至2013年，新韓銀行總資產達313萬億韓圓，喺十幾個國同地區有分行。

## 史
* 1897年2月，漢城銀行成立。
* 1918年12月，漢城銀行喺日本東京開第一間海外支行。
* 1943年10月，漢城銀行同東一銀行合併，改名做朝興銀行。
* 1945年8月，由於朝鮮半島南北分治，朝興銀行冇徂38線北邊平壤、咸興、海州支行等12個營業點。
* 1956年3月招股上市，代碼00010。
* 1982年7月改名做而家嘅「新韓銀行」，頭一任行長係金世昌。
* 1998年兼併東華銀行（Donghwa Bank）。
* 1999年兼併忠北銀行（Chungbuk Bank）。
* 1999年兼併江原銀行（Gangwon Bank）。
* 2001年9月成立「新韓金融集團」，喺紐約證券交易所上市。
* 2006年，新韓集團收購朝興銀行（舊朝興銀行），將朝興銀行資產同新韓銀行合併。

## 睇埋
* 

## 攷

## 出面網頁
* 
* 新韩银行(中国) 

類:南韓銀行
唐文龍

**唐文龍**（，）係香港男演員、歌手、亦係前無綫電視藝員（1999年－2005年）。

## 個人生活
唐文龍一路以嚟都單身，亦無傳過緋聞，直到2018年2月，畀傳媒踢爆佢同新晉無綫藝員黃文意秘密拍拖半年。

## 政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考
寶翠公園

**寶翠公園**（英文：**Po Tsui Park**）係香港一個中型公園，喺寶康路，公園因位於翠林邨同寶林邨之間，翠林邨就喺寶翠公園對上嘅山坡，所以就起咗呢個名。公園位置喺新界將軍澳寶康路同寶琳北路交界，佔地4.24公頃。呢個公園喺1994年7月25日正式開放。而家由康樂及文化事務署管理。

園內設施有公園、草地球場、硬地球場、網球場、手球場、曲棍球場、緩跑徑、健身徑。以及十一人人造草地足球場兼曲棍球場、七人足球場兼手球場、網球練習場。

## 設施
* 一個十一人人造草地足球場兼曲棍球場
* 一個七人硬地足球兼手球場
* 六個網球場同三個網球練習場

Po Tsui Park Sitting Area.jpg|休憩區
Po Tsui Park Sculpture.jpg|塑像
Po Tsui Park Pavilion.jpg|涼亭
Po Tsui Park Covered Walkway.jpg|有蓋行人通道
Po Tsui Park Jogging Path.jpg|緩跑徑
Po Tsui Park Chess Zone.jpg|棋藝區
Po Tsui Park Pebble Walking Trail and Gym Zone (2).jpg|石春路步行徑同健體區（2）
Po Tsui Park Gym Zone (3).jpg|健體區（3）


## 禁煙安排
呢個場（除吸煙區外）禁止吸煙。

## 參考
金雪松

**金雪松**（，）係北韓已故最高領導人金正日同第三任老婆金英淑嘅囡、現任最高領導人金正恩嘅同父異母家姐，有一位同母妹妹金春松。

## 早年生活
金雪松喺金正日同金英淑結婚之後第二年出世，由阿爺金日成親自起名「雪松」。據一名任職過高層嘅脫北者所講，金雪松身高165公分，高鼻大眼，頭髮長到腰，聰明靚女。

金雪松喺阿爸嘅母校金日成綜合大學畢業，同阿爸一樣主修政治經濟學科。而佢本身嘅藝術同文學修養都好高。

據南韓情報部門調查所知，金雪松試過喺2005年秋天以留學生身份逗留法國。

## 政治活動
金雪松自大學畢業後，曾被安排到朝鮮勞動黨中央委員會宣傳鼓動部負責文學領域工作，重幫金正日喺上傳到宣傳鼓動部嘅文學作品上面代筆簽名。

自1990年代尾開始，金雪松負責金正日嘅隨行保安同埋日程編排。佢着住有中校肩章嘅軍服，陪金正日出去視察軍隊、巡察地方工廠同企業、出席國務活動等。2002年跟過金正日訪問俄羅斯遠東地區。

由於金雪松長年跟喺阿爸左右，幾得阿爸鍾意。金正日曾經唔止一次對人話個囡「有頭腦、有能力」，有好多地方似佢自己。

### 同金正恩嘅關係
2011年12月金正日死後，英國《每日電訊報》有評論認為，由於繼承人金正恩嘅經驗重淺，金雪松可能會同姑丈張成澤（朝鮮前國防委員會副委員長）、同父異母阿哥金正男進行權力鬥爭。2013年亦有報導話隨住異母妹妹金與正（金正恩同父母胞妹）受重用，直接負責金正恩參加嘅所有活動，金雪松同老公申福男（音譯）已經被調至其他支援崗位。

但係有另外嘅意見認為金雪松同金正恩嘅關係並唔係好似之前推測咁敵對或者冷淡，相反兩者關係好密切。美國海軍分析中心國際關係局局長高斯喺2014年6月10號接受自由亞洲電台訪問時話，佢認為金雪松可能做徂金正恩嘅核心顧問，喺政權入面控制情報脈絡嘅核心地位。而且金與正係由金雪松負責培訓成為佢嘅職務嘅接班人。另外，韓國在野黨新政治民主聯合國會議員洪翼杓喺2013年引述中國嘅朝鮮消息人士話，金雪松同老公曾主導肅清姑丈張成澤嘅行動。

## 攷

類:北韓政治人
類:朝鮮勞動黨黨員
類:金日成綜合大學舊生
雪松
洛陽石竹

**洛陽石竹**（；學名：**'），又嗌**洛陽花'''（），係石竹科石竹屬嘅長年生草本植物，而家喺全球各地都可以搵到。

## 樣
植株高3～5dm，成樖嘢冇毛，帶粉綠。梗由根頂生出，疏叢生，直立，上邊有分枝。葉樣係綫狀披針，頂位漸尖，基位稍微窄啲，全緣或有細齒，中脈比較明顯。花單生，一部生喺枝頂，有時好多朵花組成聚傘花序都得。花色一般係紫紅、粉紅、白、鮮紅呢4種是旦一隻；頂邊出現唔整齊嘅齒裂，喉位有斑紋同髯毛；花芯一部伸到喉位出面，花藥藍；子房橢圓，花柱綫形；每年5～6月開花。果屬蒴果，圓筒形，收埋喺宿存咗嘅萼入面；每年7～9月結果。籽黑橢圓。

## 用途

植株成日俾人攞嚟做街邊啲綠籬植物、盆景、庭院植物都得。成樖嘢亦可以做藥，有利尿通淋同破血通經嘅功效。

## 連出去

* 
* 石竹 Shizhu 藥用植物圖像數據庫 (香港浸會大學中醫藥學院) 
* 石竹的介绍 护花网
* 石竹 認識植物
* 石竹 Loxa教育網

類:石竹屬
類:草本植物
類:花卉
類:藥用植物
類:綠籬植物
一串紅

**一串紅**（；學名：**）係唇形科鼠尾草屬嘅亞灌木狀草本植物，原產巴西，而家喺全球各地嘅公眾花園同埋大型購物商場範圍都可以搵到。

## 樣
植株高90cm。梗窄四稜形，有淺槽，冇毛。葉對生，樣似近似圓或圓角三角形嘅蛋形，長25～70mm，闊20～45mm，邊緣有鋸齒；葉色雖然綠，但上濃下淡。花屬輪傘花序，一次開2～6朵組成頂生總狀花序，苞片蛋形，紅；花萼紅，似鐘，啱開花時長約16mm，大隻之後有2cm咁長；花冠紅，長40～42mm，出面有些少軟毛，入面冇毛，似冠筒兼直伸。果屬堅果，橢圓，長約35mm，暗啡，頭頂有些少不規則嘅皺褶突出，邊緣或稜有窄翅，光滑。

## 用途

植株好多時用嚟做花堆、花壇嘅主體植物。佢成樖嘢可以做藥，內服有清熱解毒嘅功效；外用有消腫涼血嘅功效。

## 連出去
* 
*Germplasm Resources Information Network: ''Salvia splendens''
* UC Berkeley: Observations on ''Salvia splendens''
* 一串紅 Yichuanhong 藥用植物圖像資料庫 (香港浸會大學中醫藥學院) 
* 一串紅 認識植物

類:鼠尾草屬
類:草本植物
類:花卉
類:藥用植物
市政局百週年紀念花園

**市政局百週年紀念花園**（）係香港一個公園，由康樂及文化事務署管理，喺九龍尖沙咀東，香港科學館以南，四面都俾購物商場大廈包圍住。

市政局百週年紀念花園嘅位置前身係九廣鐵路連接何文田同尖沙咀站之間路軌嘅其中一段。1950年代，呢度曾經有中途站。九廣鐵路將終點站改為紅磡站之後，將路軌拆咗。原址就開闢成為公園，喺1983年啟用，咁啱係市政局成立100週年，所以就得到呢個名。

公園近漆咸道南同金馬倫道有一座長形嘅噴水池，池邊有六條由舊尖沙嘴火車站搬過來嘅希臘式石柱。近麼地道嗰度亦有一個大型圓形噴水池。

## 禁煙安排
呢個場地全面禁煙。

## 參考
流花鳥苑

**流花鳥苑**（注意「花」字有地名變音，讀化，）係中國廣東廣州冇咗嘅雀類批發市場，2000年8月起好，2013年2月28號停業，2013年3月31號因康王路橫跨流花湖嘅隧道同埋彩虹橋站嘅地鐵打孖施工影響而拆咗，位置喺而家荔灣區流花湖公園西南角大湖邊近荔灣路同東風西路嘅交界近彩虹橋嗰邊。

間嘢喺開辦期間，曾經係近東南亞地區最有名氣嘅雀類批發市場，亦係廣州市區好少見嘅睇雀勝地。期間喺廣州嗰邊成日有「雀仔街」嘅稱呼。嗰時喺每個朝頭早，有好多打雀啲人成日傾同雀仔有關啲嘢。流花鳥苑拆咗之後，有好多雀仔舖頭向南搬到西關嘅清平路同芳村嘅花鳥魚蟲市場入面繼續搞。

## 註同攷
;註

;攷

類:廣州冇咗嘅市場
賀咭

**賀咭**，又叫**心意咭**，係喺特定嘅節日或者當人遇到有喜慶嘅事情，送畀對方嘅一張咭，賀咭上面通常會有啲祝福嘅字句。送賀咭通常喺生日、結婚、聖誕節、新年、母親節、父親節、情人節等日子。

## 睇埋
*慰問咭
*多謝咭
*聖誕咭
*生日咭
*新年咭
*情人節咭
*復活節咭
*萬聖節咭
*電子賀咭
慰問咭

**慰問咭**係當人遇到一啲唔開心嘅事情或者病咗，例如親人離世、遇到意外、因病一段時間唔能夠返學或返工、住醫院等，送畀對方嘅一張咭。慰問咭上面通常會有啲安慰嘅字句，以向對方同佢屋企人表示慰問。

## 睇埋
*賀咭
*多謝咭
多謝咭

**多謝咭**係送畀對方嘅一咭，以向對方表示謝意，多謝對方幫咗你忙、送禮物畀你等。

## 睇埋
*賀咭
*慰問咭
吳紹明

**吳紹明**（；；）係中國大陸嘅政治人兼事業家，黑龍江省黑河北安市人。1985年12月加入中國共產黨，1987年6月開始先後喺一汽集團做過。期間做過一汽集團總經理同埋屬下嘅助理兼規劃部部長同中國汽車工業協會副會長同秘書長。2016年1月去咗中國汽車協會做秘書長。

2018年2月13號朝頭早，佢喺北京嘅住所跳樓自殺死咗，終年55歲。

## 攷
* 媒体：中国汽车工业协会副会长吴绍明坠亡 上海熱線 （2018-02-14）
* 媒体：中国汽车工业协会副会长吴绍明今晨坠亡 鳳凰網 （2018-02-13）

紹明
類:黑龍江人

類:中國共產黨員
類:自殺者
野白蟬

**野白蟬**（；學名：**'），[[防城港]][[上思縣]]當地又嗌**花木'''（），係茜草科白蟬屬嘅常綠灌木，喺中國嘅安徽、廣東、廣西、海南、浙江，及越南地區嘅海拔90～800m嘅山谷、溪邊林入面、灌木林、曠野河邊啲岩石附近先至搵到。

## 樣
植株高0.5～3m，細枝似纖維咁軟熟。葉薄革質，似窄披針或綫形披針噉，長3～12cm，闊4～23mm，頂位漸尖但尖位好多時撅；基部比較窄，好多時向下延長，兩邊冇毛；側脈超幼，9～13條。花單生，生喺細枝頂或葉杈，有些少香；萼管似倒立圓錐，長約1cm；花冠白，似高腳碟；每年4～8月開花。果屬漿果，橢圓，長15～25mm，直徑10～13mm，有時有掂秝，熟咗之後變黃或橙紅，頂部有加大咗嘅宿存萼裂片；每年5～第二年1月結果。

## 用途

植株可以用嚟做盆景或綠籬植物。佢嘅果可以做藥，有涼血、瀉火、清熱解毒嘅功效。

## 連出去
* 狭叶栀子图片 浴花谷花卉网
* 狭叶栀子Gardenia stenophylla 花卉图片信息网

類:白蟬屬
類:四季常綠植物
類:灌木
類:觀葉植物
類:花卉
類:香花樹種
類:藥用植物
類:綠籬植物
香港新春花車巡遊

**香港新春花車巡遊**，正式名叫**國泰航空新春國際匯演之夜**（），係香港旅遊發展局喺每年農曆大年初一主辦嘅賀歲花車巡遊活動。第一次搞係1996年，初頭幾年喺晏晝搞，2004年開始改喺夜晚搞，而初頭幾年舉辦地點可以係港島添馬艦同灣仔北或者九龍尖沙嘴，2007年開始固定喺尖沙嘴搞。每年節目都由無綫電視翡翠台現場直播（2020年ViuTV諗住爭取轉播權，但最終呢一年新春慶祝活動全部取消而隨之告吹）。

2020年初，由於香港修例風波、武漢肺炎第一波疫情內外夾擊嘅關係，呢一年新春慶祝活動全部取消（包括呢個活動同埋香港賀歲煙花匯演）。

2020年12月4號，由於第四波疫情搞到港府收緊社交距離措施，旅發局宣布取消2020年香港除夕倒數煙花匯演、2021年香港新春花車巡遊。

2024年，由於港府廢除口罩令、大搞香港夜繽紛，新春花車巡遊、賀歲煙花匯演鹹魚翻生。
經濟民族主義

**經濟民族主義**（Economic nationalism），即以經濟政策，尤其係貿易保護主義同反對自由貿易，以促進國家利益。
摘星廚神

《**摘星廚神**》（***Burnt***）係一部2015年嘅美國電影，由John Wells執導。主演係畢列谷巴、Sienna Miller、Omar Sy、Daniel Brühl、艾莉西亞菲瑾德、奧瑪花曼、愛瑪湯遜。

## 演員
* 畢列谷巴 飾 Adam Jones
* Sienna Miller 飾 Helene
* Omar Sy 飾 Michel
* Daniel Brühl 飾 Tony Balerdi
* 艾莉西亞菲瑾德 飾 Anne Marie
* 奧瑪花曼 飾 Simone
* 愛瑪湯遜 飾 Dr. Rosshilde
電腦檔案

**電腦檔案**，又叫**電子檔案**，係電腦入面嘅資源，專門用嚟做資料儲存，而呢種儲存方式就叫電腦資料儲存。
電腦資料儲存

**電腦資料儲存**係涉及到電腦元件嘅資料儲存方式，而做到電腦資料儲存嘅嘢就叫**電腦資料儲存裝置**。電腦資料儲存裝置可以分做兩大類，一類係裝落電腦嘅硬件，包括硬碟同記憶體，另一類係可以帶去第啲地方，譬如磁碟同光碟。

## 睇埋
*電腦檔案
資料儲存

**資料儲存**係指將資料留存住嘅各種方式，而做到資料儲存嘅嘢就叫**資料儲存裝置**，簡稱**儲存裝置**。大自然入面，RNA同DNA就儲存咗遺傳資料。而人類社會入面，資料儲存方式有好多種，由比較原始嘅寫字，到現代嘅電腦資料儲存。
邏輯門

**邏輯門**（，有時叫**邏輯閘**；取自）係廿一世紀初電子工程上最重要嘅電子元件之一。一道邏輯門定義上係指「一個布林函數嘅實現」：一道邏輯門會攞一個或者多個**二元**嘅輸入－即係每個輸入得嗰兩個可能數值 1 同 0；然後道邏輯門會按某啲特定嘅法則，俾**一個**同樣係二元（1 或者 0）嘅輸出。

## 基礎

例如與門（AND gate）就係最常用嘅邏輯門之一。一道與門會攞兩個二元輸入，按邏輯與（`AND`）嘅法則計個輸出出嚟－如果兩個輸入嘅數值都係 1，輸出就會係 1，否則輸出就會係 0。用真值表嚟表達嘅話，與門係噉（**if** 輸入 A 係 1 **AND** 輸入 B 係 1，個輸出先會係 1）：

想像一道用電晶體實現嘅與門：電晶體係一種半導體零件，可以做到用電控制電嘅效果－一粒電晶體可以有三個或者以上嘅終端分別駁住電路，而其中一個終端受嘅電壓或者電流會控制第啲終端過唔過到電；想像附圖嗰幅電路圖解，\text{A} 同 \text{B} 分別通過一粒電晶體駁住 \text{V} 同 \text{Out} 之間條電路，每粒電晶體各有三個終端，喺受到 \text{A} 或者 \text{B} 嚟嘅電嗰陣先會容許另外嗰兩個終端過電；於是，一定要當 \text{A} 同 \text{B} 都有電過嗰陣（兩個都係 1），\text{V} 同 \text{Out} 之間先會過到電，令 \text{Out} 俾出**有電** 1 嘅輸出－呢個電路係與門概念嘅一個物理呈現。

一部數碼電腦就係用咗大量呢啲電路組成嘅超級運算機械－喺廿一世紀初，一塊普通嘅 CPU 上面閒閒地可以有數量斷億計嘅邏輯門，令到一部電腦能夠係噉對一串以二進制表達嘅數字嚟進行運算。

## 分類
除咗與門之外，邏輯門仲有或門（OR gate）同非門（NOT gate）等多個款，每款都做某種特定嘅邏輯運算。

## 集成電路

與門同或門等嘅基本邏輯門做嘅係最簡單嗰啲運算，而呢啲基本邏輯門可以砌埋一齊，做更複雜嘅數學運算。事實係，憑住唔同類嘅邏輯門，電子工程師能夠砌出曉做加法、做減法、同多種其他運算嘅集成電路。
## 通用邏輯門

## 三態邏輯門

## 第啲實現法

## 睇埋
*運算機械
*電子工程
*摩亞定律

## 文獻
*Awschalom, D.D.; Loss, D.; Samarth, N. (5 August 2002). *Semiconductor Spintronics and Quantum Computation*. Berlin, Germany: Springer-Verlag. ISBN 978-3-540-42176-4.
*Bostock, G. (1988). *Programmable logic devices: technology and applications*. New York: McGraw-Hill. ISBN 978-0-07-006611-3.
*Brown, S. D.; Francis, R. J.; Rose, J.; Vranesic, Z. G. (1992). *Field Programmable Gate Arrays*. Boston, MA: Kluwer Academic Publishers. ISBN 978-0-7923-9248-4.

## 註釋

## 引述

## 拎
*
沽注一擲

《**沽注一擲**》（***The Big Short***）係一部2015年嘅美國傳記喜劇電影，由Adam McKay執導，改編嘅2010年書籍《**》。主演係基斯頓比爾、史提夫加維、賴恩高斯寧、畢彼特。

## 演員
* 基斯頓比爾 飾 
* 賴恩高斯寧 飾 Jared Vennett（原型係Greg Lippmann）
* 史提夫加維 飾 Mark Baum（原型係）
* 畢彼特 飾 Ben Rickert（原型係Ben Hockett）
與門

**與門**（**AND**）係其中一個最基本嘅邏輯門，A同B要同時輸入1，輸出先至係1，如果唔係嘅話就會係0。
或門

**或門**（**OR**）係其中一個最基本嘅邏輯門，A同B要同時輸入0，輸出先至係0，如果唔係嘅話就會係1。
非門

**非門**（**NOT**），又叫**反相器**，係其中一個最基本嘅邏輯門，得一個輸入值，入0出1，入1出0。
與非門

**與非門**（**NAND**）係其中一個邏輯門，A同B要同時輸入1，輸出先至係0，如果唔係嘅話就會係1，效果等如先放一個與門，跟住放一個非門。
或非門

**或非門**（**NOR**）係其中一個邏輯門，A同B要同時輸入0，輸出先至係1，如果唔係嘅話就會係0，效果等如先放一個或門，跟住放一個非門。
異或門

**異或門**（**XOR gate**）係實現邏輯異或嘅一個邏輯門，A同B要輸入值一樣，輸出先至係0，如果唔係嘅話就會係1。
同或門

**同或門**（**XNOR**）係其中一個邏輯門，A同B要輸入值一樣，輸出先至係1，如果唔係嘅話就會係0。效果等如先放一個異或門，跟住放一個非門。

## 概述

Y = \overline{A \oplus B}等價於Y = A \cdot B + \overline{A} \cdot \overline{B}。
荃景圍遊樂場

**荃景圍遊樂場**（）係香港一公園同遊樂場，喺荃灣荃景圍，荃灣中心同荃威花園之間，行政上歸荃灣區，康樂及文化事務署管理，設施有網球場。

## 歷史
荃景圍遊樂場喺2006年曾經被規劃為攀石牆同汽車停泊處，2009年畀民間團體反對。

## 軼事
2012年有一夜歸女子行過呢度畀匪徒襲擊，情況一度危殆。

## 流動電話基站
荃景圍遊樂場喺2013年有流動電話網絡商喺嗰處辦事處安裝基站，畀部分市民，其中一名市民叫施不通；香港立法會議員陳恒鑌、田北辰、荃灣區議員林婉濱同社區幹事曾大聯手反對。最後2013年8月7號至24號內拆除。

## 附近
* 仁濟醫院林百欣中學
* 保良局李城璧中學

## 交通

## 註

## 攷
* 太陽透視鏡：不安！輻射降康文署公園 《太陽報》2013年5月27號

類:香港遊樂場
城門谷公園

**城門谷公園**，香港公園之一，遊樂場之一，新界荃灣大窩口北面，城門谷城門道，隔離係象山邨同石圍角邨，英文叫**Shing Mun Valley Park**。

公園都幾大，前身係象鼻山臨時房屋區同臨時遊樂場。成個公園範圍佔地十公頃七三，喺1997年12月15號落成啟用，由康樂及文化事務署管理。公園內全面禁煙。

公園分為北園同南園，畀啲人運動消閒。

北園有五個網球場、一個長者健體園地同一個兒童遊樂場，重有二個男女厠所。                                           

南園有一個硬地小型足球場兼手球場同五座可坐375名觀眾嘅看台、兩個籃球場兼排球場同兩座可坐186名觀眾嘅看台、一個兒童遊樂場同足健徑，重有小型人工瀑布同6米高嘅噴泉。

## 城門谷運動場
公園內設有中央部份係城門谷運動場，將公園分開南園同北園。運動場擁有全天候8線400米跑道、11人草地足球埸同收費停車場，喺1998年8月啟用，由康樂及文化事務署管理。

## 城門谷游泳池
公園西面有城門谷游泳池，1999年啟用，由康樂及文化事務署管理。

## 交通

## 出面網頁
* 康樂及文化事務署網站 城門谷公園簡介
東涌侯王古廟

**東涌侯王古廟**，又叫**東涌侯王宮**，係香港一座侯王廟，供奉楊侯王，係喺大嶼山東涌沙咀頭嘅西面，正面對住東涌灣，喺1985年被評為香港二級歷史建築，2010年2月4號確定評級。

## 歷史
東涌侯王古廟喺清朝乾隆三十年（1765年）起嘅，供奉南宋名臣楊亮節。係當地村民由九龍城侯王廟請返嚟供奉，目的係用嚟克制瘟疫。由於以前流傳楊亮節喺保護宋帝昺嘅時候，曾經喺東涌灣外同元軍海戰，所以將座廟起喺呢度。
深水埗關帝廟

**深水埗關帝廟**，最初叫做**協天宮**，其後改名叫**深水埗武帝廟**，係香港一座關帝廟，供奉三國嗰時蜀國嘅大將關羽，喺九龍深水埗海壇街同界限街嘅交界，間廟後面係深水埗公立醫局，係九龍區唯一供奉關帝嘅廟宇，由華人廟宇委員會打理。成座關帝廟佔地約7,000幾平方呎，係香港最大嘅關帝廟。深水埗關帝廟喺1987年被評為香港二級歷史建築物，2009年12月18號確定評級。

## 歷史
深水埗關帝廟清朝中期起嘅，年份就無從考究，清朝光緒十七年（1891年）重修過。關帝廟嘅位置原本係喺深水埗海旁，廟後就有小丘，前面係大海，有唔少上落貨嘅碼頭。當地人就起咗呢座供奉關帝嘅廟宇，祈求保祐貿易嘅忠誠。廟外重起咗一座「玉仙亭」，原本用嚟欣賞海景。後來因時移勢易，填海嘅關係，關帝廟已經變咗喺九龍西內陸裏面。

## 出面網頁
*華人廟宇委員會：深水埗武帝廟
*此武帝廟位置地圖
鶴園角北帝廟

**鶴園角北帝廟**係香港九龍紅磡嘅一間北帝廟，係喺九龍紅磡馬頭圍道146號，而家被評為香港三級歷史建築。由於鶴園角北帝廟嘅位置喺紅磡，所以成日被叫做「紅磡北帝廟」，鶴園角北帝廟而家由華人廟宇委員會打理。

## 歷史
鶴園角北帝廟喺1876年起嘅，原址係喺今日馬頭圍道同青州街交界嘅小山丘上面。1921年，呢間北帝廟因政府開闢道路而拆咗。真武大帝（北帝）神像就暫放咗喺譚公道。1929年卑利船廠嘅一名管工提議起過一間新廟，再續香火，於是街坊一眾夾錢，喺紅磡馬頭圍道嘅現址重起新廟。

雖然喺原址嘅北帝廟已經喺1921年拆咗，但而家原址附近仍有一條命名為北帝街嘅街道。鶴園角北帝廟喺紅磡馬頭圍道同北拱街嘅交界處，而北拱街嘅個名具有「受北帝拱衞嘅地方」嘅意思。廟前供奉嘅土地壇，本來喺機利士路，聽講超過一百年歷史，1960年因發展而搬咗去紅磡嗰度。鶴園角北帝廟曾經喺2005年進行過大型嘅維修工程。
紅磡觀音廟

**紅磡觀音廟**係香港九龍最大規模嘅觀音廟，喺紅磡差館里，係1873年由附近嘅居民夾錢起嘅，現已被評為香港一級歷史建築，更由華人廟宇委員會負責打理。但係由非華廟會嘅團體用價高者得嘅方式競投租用來營運，同傳統嘅佛教同埋道教唔同，呢啲都係由1928年基督徒立法會議員提議所訂立到而家，近年一直被提出要廢除華廟會同競投嘅制度。

## 歷史
紅磡觀音廟喺清朝同治十二年（1873年）起嘅，由嗰時嘅紅磡三約（紅磡約、鶴園角約同土瓜灣約）嘅街坊夾錢起廟，廟門額上有「觀音廟」三個字嘅石刻，上面有「光緒己丑重修」，門口對聯就刻住：「座上蓮花，饒有西湖三月景；瓶中楊柳，分來南海一枝春」。紅磡觀音廟曾經喺光緒十五年（1889年）同宣統二年（1910年）重修過。

每年中有四次觀音誕，分別喺農曆嘅二月、六月、九月同十一月嘅十九號。每到農曆正月廿六「觀音開庫」都會有善信來參拜。

## 出面網頁
* 華人廟宇委員會：紅磡觀音廟
深水埗天后廟

**深水埗天后廟**係香港嘅一間天后廟，係喺九龍深水埗醫局街，座北向南。間廟喺清朝光緒27年（1901年）起嘅，喺1990年重修過。間廟而家由華人廟宇委員會打理。

深水埗天后廟除咗奉祀媽祖外，重有包公、觀音、關帝同太歲等神祇。廟裏面存有民國2年（1913年）嘅門聯同民國四年（1915年）嘅銅鐘。中門門框兩邊刻有「百粵著聲靈大道為公鍚福自天宏啟宇；八方虔禱祀群生在宥臚歡薄海慶安瀾」嘅對聯。廟裏面曾開設深水埗公立醫局。

## 出面網頁
*
石排灣天后廟

**石排灣天后廟**，又叫做**香港仔天后廟**，係香港嘅一間天后廟，係喺香港島南區嘅香港仔，香港仔大道同香港仔水塘道交界，而家已被評為香港三級歷史建築。

## 歷史
石排灣天后廟喺清咸豐元年（1851年）起嘅，嗰時香港島已經係英國嘅殖民地。而起廟嘅地方當時係喺海邊，對出嘅海灣就係石排灣，之後香港仔進行填海，使到間廟移入咗陸地。而間廟曾喺同治十二年（1873年）同光緒二十四年（1898年）重修過。華人廟宇委員會喺1999年將天后廟拆卸，以原廟未損壞嘅廟脊同石柱重新起過。

## 參考
* 華人廟宇委員會：香港仔天后廟
妙吉祥室

**妙吉祥室**（），又嗌**觀音樓**（），係中國廣東廣州一古蹟，大清年代初起好，位置喺越秀區海珠中路123號。而家佢既係越秀區登記保護文物，又係廣州市滿族歷史文化研究會（）嘅所在地。

間嘢之所以有「觀音樓」嘅稱呼，係因為1756年，滿人嚟廣東駐防，離開京城（而家嘅北京）時，乾隆皇帝嚟御賜觀音座像到妙吉祥室入面而嗌成噉。間嘢係近現代式騎樓建築，初期得兩層樓到，試過喺1934年重修過。1985年喺原有基礎上起多第三層樓。2012年11月被列入越秀區登記保護文物。

## 攷
* 妙吉祥 360Doc個人圖書館

類:廣州古蹟
電子世界爭霸戰

《**電子世界爭霸戰**》（***Tron***）係一部1982年嘅美國科幻冒險電影，由執導。主演係謝夫布烈治，佢要飾演Kevin Flynn，其他演員有、大偉華納、、。

續集《創戰紀》喺2010年12月17號上映，由約瑟高辛斯基執導，謝夫布烈治同埋Bruce Boxleitner做番同樣角色，Steven Lisberger做監製。第三集《創戰紀：戰神降臨》喺2025年10月10號上畫，謝夫布烈治同埋Steven Lisberger有份演出。

## 演員
* 謝夫布烈治 飾演 Kevin Flynn
*  飾演 Alan Bradley
* 大偉華納 飾演 Ed Dillinger
*  飾演 Dr. Lora Baines
*  飾演 Dr. Walter Gibbs
*  飾演 Ram
*  飾演 Crom
* Tony Stephano 飾演 Peter
廣州春節花車巡遊

（）係廣州市旅遊局喺每年農曆大年初二到大年初四主辦嘅賀歲花車巡遊活動，2018年開搞，舉辦地喺天河區嘅天河體育中心周邊。

佢亦係廣州迎春花市喺2015年提出嘅「廣州過年　花城睇花」系列活動嘅升級版。
灣仔北帝廟

**灣仔北帝廟**，又叫**灣仔北帝古廟**或者**灣仔玉虛宮**，係香港港島灣仔隆安街嘅一間北帝廟，由華人廟宇委員會負責打理。第二次世界大戰之前，係灣仔北帝廟嘅全盛時期，到咗每年嘅農曆三月初三「北帝誕」，街坊演劇賀誕，墟冚到不得了。

## 史
灣仔北帝廟被古物諮詢委員會評定為「一級歷史建築」，原本叫**玉虛宮**。喺清朝同治二年（1863年）起，屬三進三間式建築物，基本設計屬於四合院形式，廟嘅正脊飾有雙龍，係由嗰時啲灣仔街坊夾錢起嘅。灣仔北帝廟有過多次大小重修，廟裏面有碑誌說明中華民國十七年（1928年）曾經重修。喺2005年，香港政府嘅華人廟宇委員會都為灣仔北帝廟用過千萬港元進行大修。

## 出面網頁
* 灣仔北帝廟
* 灣仔北帝廟（玉虛宮）
* 香港地方：一級歷史建築灣仔北帝廟
黐孖妹

《**黐孖妹**》（***Ghost World***）係一部2001年嘅黑色幽默電影，由Terry Zwigoff執導，改編嘅英文同名漫畫《》。主演係Thora Birch、施嘉莉祖安遜、史提夫布斯美。

## 演員
* Thora Birch 飾 Enid
* 施嘉莉祖安遜 飾 Rebecca
* 史提夫布斯美 飾 Seymour
* Brad Renfro 飾 Josh
* Pat Healy 飾 John Ellis
東山古廟

**東山古廟**係香港一間天后廟，喺新界元朗區新田永平村，貼近青山公路。間廟喺大明成化六年（1470年）起，之後喺大清光緒十九年（1893年）、光緒三十一年（1905年）同1970年重修過，而家已被評為香港三級歷史建築。

東山古廟屬於三進式設計，用花崗岩砌成，屋頂用木骨架起成，更設有天井。

## 出面網頁
*福山堂：東山古廟
觀塘遊樂場

**觀塘遊樂場**（）係香港一公園同遊樂場，喺觀塘翠屏道六號，鯉魚門道、將軍澳道、佳廉道側邊，翠屏邨以南，行政上歸觀塘區，歸康樂及文化事務署管。

設施有草地球場、硬地球場、籃球場、排球場、滾軸溜冰場、兒童遊樂場、緩跑徑、健身徑、長者健體設施，以及一個七人人造草地足球場、兩個七人硬地足球場、三個籃球場兼排球場、一個滾軸溜冰場、兩個兒童遊樂場。重有緩跑徑、長者健體園地。

公園全日開放。七人人造草地足球場，開朝八晚十一，個半鐘計一節。七人硬地足球場，開朝七晚十一，一個鐘計一節。籃球場兼排球場，開朝七晚十一，一個鐘計一節。

## 歷史
觀塘遊樂場喺1971年起逐步落成啟用，係當時觀塘區最大型嘅康體場地，先後由市政局、臨時市政局同康樂及文化事務署管理。

除咗康樂同體育活動，觀塘各界重會喺度舉辦唔同規模嘅文娛同節慶活動，其中以農曆新年前夕嘅觀塘區年宵市場最為人熟悉。遊樂場內兩個硬地足球場會佈置成年宵市場，提供約130個攤檔售賣年花、精品、雜貨等賀年用品，吸引來自觀塘不同社區嘅市民前來閒逛，場面熱鬧非常。2010年至2014年配合場地進行重建，年宵市場需暫時搬遷到同區嘅康寧道遊樂場。

遊樂場用咗38年，直到2009年重建前嘅設施有：
* 1個七人人造草地足球場
* 2個七人硬地足球場（設有觀眾看台）
* 1個三人小型足球場
* 3個籃球場
* 1個排球場
* 1個滾軸溜冰場
* 1個兒童遊樂場
* 1個避雨亭
* 休憩長椅
* 1個管理處

## 重建

2009年11月9號起，配合觀塘游泳池重建，遊樂場大部份地方改建為游泳場館而需關閉5年，有關部門亦於2010年4月正式從公眾遊樂場地列表中將呢個場地剔除，同時新增偉樂街臨時足球場，作為補償遊樂場因重建而令區內缺少咗一個草地足球場。遊樂場地由建築署負責設計，金門建築負責工程項目，已於2014年12月竣工，2015年6月11號正式啟用。

成個重建項目佔地約39,000平方米，估計花費1,323,800,000港元，主要分為兩期進行：

第一期工程會拆卸3個足球場同游泳池內3個習泳池，以提供土地興建新游泳場館，另會關閉遊樂場作為重建嘅工地。施工期預計由2009年11月到2012年12月。

當新場館落成後，會即時進入第二期工程，包括將舊嘅游泳池拆卸，並將原址及部份工地改建為觀塘遊樂場，重置大部份設施，及增設長者健體園地及緩跑徑，更貼近市民實際需要。施工期由2012年12月到2014年12月。

2014年年底落成嘅遊樂場會有以下設施：
* 1個七人人造草地足球場（設有觀眾看台）
* 2個七人硬地足球場
* 3個籃球場兼排球場
* 1個滾軸溜冰場
* 2個兒童遊樂場
* 1個長者健身角
* 1個設有休憩處同避雨亭嘅花園
* 1幢洗手間兼更衣室大樓
* 1座服務大樓

## 鄰近地方
* 翠屏邨
* 觀塘游泳池
* 觀塘警署
* 觀塘裁判法院
* 東九龍政府合署
* 香港歷史檔案大樓
* 觀塘技能訓練中心
* 觀塘職業訓練中心
* 基督教家庭服務中心

## 交通
**交通路線一覽**
; 港鐵
* █觀塘綫：觀塘站D4出口（步行10分鐘）
; 巴士
* 觀塘游泳池、觀塘站公共運輸交匯處、觀塘警署、觀塘法院、容鳳書紀念中心、成業街休憩花園等巴士站下車，行1至8分鐘就到。

; 專線小巴

; 主要交通網絡
* 東區海底隧道
* 觀塘繞道
* 將軍澳隧道


## 註


## 參考

* 香港圖書館聯機檢索目錄－1971年觀塘空中景觀
* 活在觀塘－官塘遊樂場（Kwun Tong Recreation Ground）重建
* 立法會財務委員會工務小組委員會討論文件2009年6月15日

類:香港遊樂場
落水狗

《**落水狗**》（***Reservoir Dogs***）係一部1992年嘅美國犯罪驚悚電影，由昆頓塔倫天奴執導，係佢第一部拍嘅長篇電影。主演係夏菲基圖、Michael Madsen、史提夫布斯美、Chris Penn、添羅夫、昆頓塔倫天奴。

## 演員
* 夏菲基圖 飾 Mr. White
* 添羅夫 飾 Mr. Orange
* Michael Madsen 飾 Mr. Blonde
* 史提夫布斯美 飾 Mr. Pink
* Chris Penn 飾 "Nice Guy" Eddie Cabot
* Lawrence Tierney 飾 Joe Cabot
* 昆頓塔倫天奴 飾 Mr. Brown
獅子山隧道 (屯馬綫)

**獅子山隧道**（）係港鐵屯馬綫嘅鐵路隧道，全長2.475公里，係香港第三條連接市區同新界嘅鐵路隧道，穿越獅子山郊野公園（喺意義上，只有爾條「獅子山隧道」係真正穿過獅子山），連接屯馬綫黃大仙段鑽挖隧道至顯徑站，喺馬仔坑遊樂場（黃大仙一側）設有通風大樓，隧道只係畀屯馬綫列車使用，而爾個路段嘅架空電纜將採用剛性懸掛（屯馬線由紅磡站至顯徑站近爾條隧道入口，都用爾款架空電纜）。

## 史
爾條隧道（連埋黃大仙段鑽挖隧道）建造合約喺2012年10月16號批畀法國VCGP（Vinci Construction）公司，並隨即喺同年動工。2015年11月11號，隧道喺進行最後一次爆破後貫通；而直到2017年9月，顯徑至紅磡站隧道（包括爾條隧道）都已經完成路軌鋪設；而馬仔坑通風大樓亦正進行結構工程。爾條隧道架空電纜以及訊號系統已經喺2017年通電，並將會喺2019年通車。截至2017年11月，列車已經有條件喺烏溪沙至啟德間正線行駛；而喺2017年12月初，D415/D416編組喺顯徑站至啟德站間進行動態測試，係自通電後首次有列車通過爾條隧道。

## 攷
古巖淨苑

**古巖淨苑**（Koon Ngam Ching Yuen）喺香港新界沙田區大圍車公廟路1號，間苑喺1951年起。淨苑係由從小就追隨先師虛雲和尚嘅意昭法師，以虛雲嘅別號「古巖」為淨苑命名。淨苑最核心嘅地方，就係千佛寶殿，喺1995年，意昭法師喺寶殿四周牆壁上面，加上咗四大菩薩同埋五百個羅漢像。

以釋智超方丈為阿頭，古巖淨苑嗰37人嘅朝聖團喺1980年6月25號，喺中華人民共和國四川省成都市新都區寶光寺做咗一個鐘嘅佛教法事。

## 出面網頁
* 古巖淨苑的照片集
* 香港廟宇寺院：古巖淨苑
基斯伊雲斯

**基斯伊雲斯**（**Chris Evans**，出生名**Christopher Robert Evans**，）係一位美國演員、電影製作人。佢喺美國麻薩諸塞州波士頓出世，爸爸G·羅拔·伊雲斯三世（G. Robert Evans III）係一位牙科醫生，媽媽麗莎·卡普阿諾（Lisa Capuano） 係Concord Youth Theater嘅藝術總監。伊雲斯有一個家姐姐Carly ﹑一個妹妹Shanna同一個細佬叫史葛·伊雲斯（Scott Evans），都係一位演員。佢最出名係飾演漫威電影宇宙嘅美國隊長同埋《神奇4俠》嘅霹靂火。

## 事件
2020年9月因為喺社交網站instagram誤傳一張疑似拍攝男性生殖器嘅相，引起全世界關注。

## 參考

## 出面網頁

* 
* 
* 
* 
*
保羅活特

**保羅活特**（**Paul Rudd**，出生名**Paul Stephen Rudd**，）係美國一位演員、編劇同監製。

## 拍過嘅戲

* 《凶光乍洩》（1995，Halloween VI: The Curse of Michael Myers）
* 《叻女掌門人》（1995，Clueless）
* 《羅蜜歐與茱麗葉後現代激情篇》（1996，Romeo + Juliet）
* 《緣來戀不到》（1998，The Object of my Affection）
* 《總有驕陽》（1999，The Cider House Rules）
* 《特警新人類2》（2000）
* 《說得性起》（2003，The Shape of Things）
* 《搶閘男主播》（2004，Anchorman: The Legend of Ron Burgundy）
* 《40處男》（2005，The 40-Year-Old Virgin）
* 《尋找Oh先生》（2006，The Oh in Ohio）
* 《翻生侏羅館》（2006，Night at the Museum）
* 《誘心唔怕遲》（2007，I Could Never Be Your Woman）
* 《玩十誡》（2007，The Ten）
* 《弊傢伙搞大咗》（2007，Knocked Up）
* 《我男友搞乜鬼...有隻死鬼未婚妻》（2008，Over Her Dead Body）
* 《失戀精華遊》（2008，Forgetting Sarah Marshall）
* 《蠻荒奇緣》（2009，Year One）
* 《娶妻求伴郎》（2009，I Love You, Man）
* 《愛情話你知》（2010，How Do You Know）
* 《少年自讀日記》（2012，The Perks of Being a Wallflower）
* 《40惑不惑》（2012，This Os 40）
* 《星級末日》（2013，This Is the End）
* 《收生愛過界》（2013，Admission）
* 《蟻俠》（2015，Ant-Man）
* 《我的看護旅程》（2016，Fundamentals of Caring）
* 《美國隊長3: 英雄內戰》（2016，Captain America: Civil War）
* 《媽媽晚餐樂翻天》（2017，Fun Mom Dinner）
* 《默》（2018，Mute）
* 《蟻俠2：黃蜂女現身》（2018，Ant-Man and the Wasp）
* 《兩棵樹 兩把口》（2019，Between Two Ferns: The Movie）
* 《復仇者聯盟4：終局之戰》（2019，Avengers: Endgame）
* 《捉鬼敢死隊: 魅來世界》（2021，Ghostbusters: Afterlife）
* 《救難小英雄》（2022，Chip 'n Dale: Rescue Rangers）
* 《蟻俠與黃蜂女：量子狂熱》（2023，Ant-Man and the Wasp: Quantumania）
* 《捉鬼敢死隊: 冰封魅來》（2024，Ghostbusters: Frozen Empire）

## 出面網頁

* 
* 
* 

類:美國男演員
類:美國編劇
基斯咸士禾夫

**基斯咸士禾夫**（**Chris Hemsworth**，出生名**Christopher Hemsworth**，）係一位澳洲演員。佢最出名係飾演澳洲電視劇集《**》（2004年–2007年）嘅Kim Hyde同埋漫威電影宇宙嘅雷神奇俠。

## 出面網頁

* 
* 
* 
* 
* 
*
香海慈航

**香海慈航**係香港一間寺院，喺荃灣老圍村三疊潭。因佢嘅外形似一艘漁船，而且起喺三疊潭旁邊，喺雨季嘅時候，石澗流水淙淙，所以亦叫做「船廟」。

「香海慈航」裏面主要供奉觀世音菩薩。喺佛教嘅經典之中，觀世音菩薩為咗普渡眾生，倒駕慈航。「香海」喺佛教嘅經典中係指圍繞須彌山嘅內海，全部都係香水，亦可泛指佛門。

香海慈航喺1960年起，原本前身名叫「觀音岩」。聽講由老圍村嘅村民仿照南中國海嘅漁船造型而自行設計起嘅，有啲建材更係三疊潭嘅石塊。得悉香海慈航原本係呂祖嘅道場，寬宗法師曾經同道教嘅友人扶乩，獲呂祖指派做住持。

香海慈航嘅船頭豎立咗關公像作為護法，前艙係虛雲禪師紀念堂，中間船艙係開山祖寬宗大師紀念堂，後艙係供奉千手千眼觀世音菩薩同地藏菩薩嘅圓通寶殿，船尾則有白衣觀音立像。喺寬宗大師紀念堂上面，係供奉呂祖嘅「呂祖飛真應化壇」。呂祖係著名嘅道教仙人，佢係八仙之一。壇裏面中央掛住「明鏡非臺」嘅橫匾。明鏡非臺四字係出自禪宗六祖惠能嘅禪悟偈語：「菩提本無樹，明鏡亦非台，本來無一物，何處惹塵埃。」。

除此之外，香海慈航嘅西面設有一條「雲連橋」，跨過三疊潭而連接到對岸。東面就有一座細细嘅寺廟「潮音淨院」，正門就面對山下面上葵涌一帶。寺嘅外面有一個葫蘆形嘅水池，旁邊嘅土地廟上面寫住「公公十分公道  婆婆一片婆心」。

## 出面網頁
* 香海慈航 福山堂香港廟宇寺院
* 荃灣美食「廟」趣多。香港經濟日報 U Travel　 
* 香海慈航叢林有限公司。華人廟宇委員會。2011年11月7日
* 老圍珍貴照片 1960年香海慈航(船廟)開幕照片 情牽老圍
黃金萬兩

**黃金萬兩**（；學名：**'），又嗌**硃砂根'''（），係紫金牛科硃砂根屬嘅常綠灌木仔，喺西到緬甸嘅安達曼海邊；東到日本琉球群島；南到印尼；北到中國湖北嘅海拔90～2400m嘅密、疏林下邊暗而濕嘅灌木林先至搵到。

## 樣
植株高1～2m，好少出現3m高。梗粗大兼冇毛，分枝除側生特殊花枝外都冇。葉革質或硬紙質，橢圓到披針之間個樣；頂位急尖或漸尖，基部楔形，長7～15cm，闊2～4cm，邊緣有皺波浪齒。花屬聚傘或傘形花序，側生喺特殊花枝頂，花萼凈得同基部連埋一齊；萼片橢圓到蛋形，頂位似圓形，長15dmm或更短，好少有25dmm咁長，全緣兼兩邊冇毛；花瓣白，少有帶粉紅，開咗時卷埋；花公啲花芯短過花瓣，花藥似三角披針；花乸啲花芯長過花瓣，子房似波子噉；每年5～6月開花。果屬核果，似波子，直徑6～8mm，啱出無耐時淡綠，熟咗變鮮紅；每年10～12月或2～4月結果。

## 用途
植株好多時攞嚟做盆景植物同觀景植物，果可以畀雀仔食，根可以做傳統中草藥。

## 攷

## 連出去
* 硃砂根 認識植物
* 硃砂根 太平洋家居
* 春節花卉栽培術：黃金萬兩－硃砂根 園藝部落格
* 朱砂根 香港濕地公園

類:硃砂根屬
類:四季常綠植物
類:灌木
類:觀葉植物
類:花卉
類:藥用植物
網絡傳輸協議

**網絡傳輸協議**或者簡稱**傳輸協議**喺電信入面，係指喺任何物理介質中畀兩個或多個喺中嘅終端之間傳播資訊嘅系統標準，亦係指電腦通訊或網絡裝置嘅共同語言。

## 攷
自由民主制

**自由民主制**（），意思接近「自由主義嘅民主」，係民主喺21世紀嘅主導形式，為政體之一。佢採取咗代議民主制，由人民選出嘅民意代表行使決策權力，佢嘅權力就受到法治嘅監督同限制，通常重會採納保障個人以及少數派權利同自由嘅憲法，同時亦限制咗多數派同佢選出嘅領導人嘅權力。
IPv4

**網際協議版本四**（，**IPv4**），又叫**網際網絡通訊協議第四版**，係網際協議開發過程入面嘅第四個修訂版本，亦係爾個協定第一個被廣泛部署嘅版本。

## 睇埋
*IPv6
末世天書

《**末世天書**》（***The Book of Eli***）係一部2010年嘅美國後末日動作電影，由Hughes兄弟執導。主演係丹素華盛頓、加利奧文、米娜古妮絲、Ray Stevenson、Jennifer Beals。

## 演員
* 丹素華盛頓 飾 Eli
* 加利奧文 飾 Carnegie
* 米娜古妮絲 飾 Solara
* Ray Stevenson 飾 Redridge
* Jennifer Beals 飾 Claudia
大王爺廟 (翠屏邨)

**官塘大王爺廟**係香港嘅一間廟，喺觀塘翠屏南邨天主教佑華小學後山上面。大王爺廟原本喺樂富，1958年因為社區嘅發展被迫拆咗，善信就要求政府批地起過座。最後新嘅大王爺廟喺1963年得到香港政府撥地喺而家呢度起咗，而且由私人嘅公司「德教保慶愛壇有限公司」負責打理。門額上寫住「大王爺古廟」，兩旁嘅對聯就寫住：「養天地正氣；法古今完人」。

## 歷史
一個姓李嘅將軍喺宋末跟隨宋帝昰同宋帝昺逃避元軍而南下，隨身帶埋佢嘅祖宗李文忠公（唐朝嘅忠臣）神主牌南下。其後被元兵打敗，就將祖宗嘅神主牌安置喺「老虎岩」（即今日嘅樂富）。流傳話李文忠公經常顯靈，重救治當地嘅村民啲疾病，於是就起廟供奉，善信亦越來越多。

## 出面網頁
* 吃喝玩樂在觀塘：名勝古蹟遊
耶卡謝蓮娜一世

**耶卡謝蓮娜一世**（，），國文譯**葉卡捷琳娜一世**，係俄羅斯帝國女皇帝，1725年到1727年在位。佢係彼得大帝第二任老婆。

## 生平
1725年，彼得大帝過身，耶卡謝蓮娜一世響近衛軍嘅支持下坐上皇位，但係實權由緬什科夫掌握。1727年，耶卡謝蓮娜一世過身，由彼得大帝唯一在生嘅男孫彼得二世繼位。
彼得二世 (俄羅斯)

**彼得二世**（，）係俄羅斯帝國皇帝，1727年到1730年在位。

## 生平
彼得二世係彼得大帝（彼得一世）個孫。1727年，女皇耶卡謝蓮娜一世過身，彼得二世繼位。1730年，彼得二世因天花過身，由彼得大帝姪女、伊凡五世四女安娜女皇繼位。
伊凡六世

**伊凡六世**（，）是俄羅斯帝國皇帝，1740年到1741年在位，由其母親代其攝政。不過後來被彼得大帝的女兒伊利沙伯女皇奪位，之後一直被囚禁，23歲的時候時因為有人想營救他而被殺。
伊利沙伯 (俄羅斯女皇)

**伊利沙伯女皇**（，），國文譯**伊麗莎白女皇**，是俄羅斯帝國女皇帝，1741年到1762年在位。他是彼得大帝與耶卡謝蓮娜一世的三女。
悉尼皇家植物園

**悉尼皇家植物園**（Royal Botanic Garden, Sydney）喺澳洲新南威爾斯州悉尼一個大型嘅植物公園，西北面係悉尼歌劇院。植物園由禁苑基金會管理，全年開放，免費入場。

## 出面網頁
* 澳洲悉尼皇家植物園官方網址
** 位置地圖
大王爺廟 (黃竹坑)

**黃竹坑大王爺廟**係香港一間廟宇，喺香港島黃竹坑南朗山道同香葉道交界，黃竹坑明渠南面嘅旁邊。係香港島獨一無二嘅大王爺廟。

廟裏面供奉嘅係朱元璋嘅外甥，曹國公李文忠。

## 歷史
喺民國初期，當地嘅漁民喺而家明渠嘅溪流上面，發現咗一尊大王爺嘅神像。等到1982年，政府就喺神像發現嘅位置撥地起咗一間大王爺廟。

## 睇埋
*王爺信仰
*大王爺廟 (元洲仔)
*大王爺廟 (翠屏邨)
*台灣民間信仰
學院

**學院**（**Faculty**）係大學嘅分支教學單位，有自己專門嘅學科，譬如專門教文學嘅叫文學院、專門教醫學嘅叫醫學院、專門教商業學科嘅叫商學院噉。
書院

**書院**係古代中國嘅私家學校，同朝廷搞嘅官學相對，喺大唐開元六年開始出現第一間書院，到晚清嗰陣畀新式學堂取代。鄰近中國嘅日本、朝鮮、越南，古時都有呢類學府。
慈雲山法藏寺

**慈雲山法藏寺**係香港一座佛寺，喺九龍黃大仙區慈雲山沙田坳道175號，大約1,000平方米大；由呢間寺向上行大概約200米，就已經係屬於沙田區範圍。間寺由釋河清大師喺1948年創立，並喺1990年重修。

法藏寺屬於三進式嘅設計，最前方係哼哈殿，跟住係天王殿同韋馱殿，最後係大雄寶殿，兩旁左右分別係觀音殿同伽藍殿。
高等教育

**高等教育**（**Higher education**），又叫**專上教育**（**Post-secondary education**），係個教育層級，排喺中學後面，包括大學、神學院同職業教育院校噉。
蓬瀛仙館

**蓬瀛仙館**係香港一座道觀，屬於道教全真龍門派，喺新界粉嶺百和路66號，鄰近港鐵東鐵綫粉嶺站，亦係粉嶺嘅地標。

## 歷史同風貌
蓬瀛仙館源於廣州三元宫，喺1929年何近愚、陳鸞楷、麥星階、蘇耀宸同周朗山五位道長喺粉嶺設立，起名叫「蓬瀛僊館」，推廣道教。1950年就採用理監事制嚟打理道觀，更向政府申領後山嘅地段，用嚟增闢園林。1972年正式註冊成為有限公司，並得到政府批准成為非牟利宗教同慈善團體。 

蓬瀛仙館依山而起，佔地非常廣闊，周圍都係亭台樓閣：
* 「兜率宮」：又叫「三聖大殿」，供奉太上老君（化身為老子）、呂純陽祖師（呂洞賓）同丘長春祖師（丘處機）
* 「元辰殿」：供奉斗姥元君同60位太歲神
* 「觀音殿」：供奉觀音大士同南斗星君、北斗星君各星宿神
* 「護法殿」：供奉道教護法神王靈官
* 「眾妙之門」牌坊
* 「明臺」同「洞天福地」牌坊
* 「太上道德經壁」
* 「軒轅問道圖」
* 「十二生肖圖石雕」

File:HK_FungYingSeenKoon_MainHall.jpg|兜率宮
File:Fung Ying Sin Koon (Hong Kong).jpg|護法寶殿
File:Fung Ying Sin Koon, Wing See Hall (Hong Kong).jpg|永思堂（祖堂區）
File:Fung Ying Sin Koon, the Door of all essence (Hong Kong).jpg|「眾妙之門」牌坊
File:HK_FungYingSeenKoon_TaoTeChingWall.jpg|太上道德經壁
File:HK_FungYingSeenKoon_YellowEmperorAskedLaoziWall.jpg|軒轅問道圖
File:HK_FungYingSeenKoon_ChineseAstrologyStone.jpg|十二生肖圖石雕
File:Fung Ying Sin Koon, Entrance (Hong Kong).jpg|蓬瀛仙館近正門圍牆上有嚴以敬（阿虫）作品「道法自然得自在」。
File:Fung Ying Sin Koon, West House (Hong Kong).jpg|西齋
File:Fung Ying Sin Koon, Elevator (Hong Kong).jpg|升降機外牆刻有「弘道玄德 濟世度人」


## 出面網頁

* 蓬瀛仙館
* 道教文化中心
* 道教文化資料庫
* 道通天地
米妮老鼠

**米妮老鼠**（）簡稱**米妮**，係一隻擬人化嘅黑色老鼠，亦都係米奇老鼠嘅女朋友。

## 中文

File:Mickey & Minnie Mouse in Plane Crazy (1928).gif
File:When the Cat's Away (1929) - Ach der Lieber Augustine 2.png
File:Mickey Mouse and Minnie Mouse in Wild Waves (1929).jpg
File:Mickey and Minnie Mouse in The Gallopin' Gaucho (1928).gif
File:Minnie Mouse in Steamboat Willie (1928).gif
尖尾芋

**尖尾芋**（；學名：**'），又嗌**大蟲芋**（）、**假海芋**（）、**老虎芋'''（）、，係天南星科海芋屬嘅草本植物。喺緬甸、泰國、孟加拉、斯里蘭卡同中國浙江、廣東、四川、雲南、福建、廣西、貴州等地嘅溪谷濕地或田邊都搵到。

佢亦係種有毒植物。雖然佢嘅根有毒唔食得，但係植株好多時用嚟做庭院植物同藥圃。

## 連出去
*  尖尾芋 Alocasia cucullata 中国植物志
* 2401-尖尾芋 柴娃娃植物網
* 【尖尾芋】尖尾芋的功效_毒性_尖尾芋种植方法 美乐乐

類:海芋屬
類:草本植物
類:有毒植物
類:觀葉植物
類:藥用植物
經濟、社會及文化權利國際公約

《》，又叫「**A公約**」（），係聯合國通過嘅國際人權公約，包括序言同五個部分，共31條。佢同《公民權利同政治權利國際公約》有共同嘅序言以及關於人民自決權嘅規定，係國際人權憲章體系嘅第二份文件。

## 攷
中原 (搞清楚)

**中原**（）除咗指講開嘅中原外，仲可以係：
*中國，泛指喺中原立國嘅政權
*中原鎮，多處
*中原地產，香港嘅地產公司
*中原電器，香港嘅電器銷售商
*中原標準時間，又叫國家標準時間，係中華民國五大時區之一
*中原大學，臺灣嘅私立大學
*中原夜市，中原大學附近嘅夜市
*中南財經政法大學，前身係中原大學，喺湖北武漢
*中原大戰，北伐戰爭後嘅中國軍閥內戰
*中原京，統一新羅嘅政區，喺而家韓國忠清北道嘅忠州一帶
**中原郡，喺而家忠州嘅邑面區域，係舊時有過嘅政區，1995年併入忠州而冇咗
*中原區，中國河南鄭州嘅市轄區
*中原區 (日本)，日本神奈川縣川崎嘅區
*中原站，多處
*殷行街道，又叫中原地區，喺上海楊浦區

## 睇埋
* 東原 – 西原 – 南原 – 北原 – **中原**
* 上原 – **中原** – 下原
棟篤特工

《**棟篤特工**》（英文：**Agent Mr Chan**）係2018年上畫嘅港產片，由黃子華、佘詩曼主演，張家傑執導。

## 演員一覽
### 主要角色

### 其他角色

## 出面網頁
*
我的情敵女婿

《**我的情敵女婿**》（英文：**A Beautiful Moment**）係2018年上畫嘅港產片，由任達華、衛詩雅、劉嘉玲、王菀之、姜皓文、方力申、林盛斌、唐詩詠主演，葉念琛執導。

## 演員一覽

### 主要演員

### 客串演員

## 參考

## 出面網頁
*
長壽花

**長壽花**（；學名：**）係景天科珈藍菜屬嘅常綠肉質草本植物，原產非洲馬達加斯加。而家喺全球各地都搵到。

## 樣
成樖嘢由肥而大、光到立立令嘅葉片組成，外觀睇落去好似低矮嘅葉叢噉。花色多數係紅、橙、黃、白、紫、粉紅六種，每年12月到第二年4月開花。

## 用途
植株喺春、夏、秋三季成日用嚟做路邊嘅鑲邊材料，冬末時成日攞嚟做盆景。喺華人界成日攞嚟做年花。

## 連出去
* 長壽花 認識植物
* 長壽花 國立自然科學博物館

類:珈藍菜屬
類:四季常綠植物
類:肉質植物
類:草本植物
類:觀葉植物
類:花卉
香港賀歲煙花匯演

香港嘅**賀歲煙花匯演**係香港每年農曆新年嘅賀歲節目之一，曾經喺每年嘅農曆年初二夜晚喺維多利亞港上空舉行。

## 歷史

香港賀歲煙花匯演自1982年1月25號（年初一）開始舉辦，當時係為咗慶祝怡和洋行成立150周年，1983年同1984年都係年初一舉行，由1985年開始改去年初二舉行。

### 各年煙花匯演
*2025年香港賀歲煙花匯演

### 停辦
香港賀歲煙花匯演歷嚟曾經停辦四次：

*2018年，由於2月10號大埔公路雙層巴士失事令到好多人死傷，為咗對遇難死者表示哀悼同顧及社會大眾情緒，嗰年2月17號嘅賀歲煙花匯演取消。
*2020年，由於非建制派（包括泛民主派同埋香港本土派）發動嘅香港修例風波重未平息，再加上武漢肺炎第一波疫情，政府考慮安全問題，決定取消1月26號嘅煙花匯演。
*2021年，因為「武漢肺炎」第四波疫情未完，嗰年2月13號嘅賀歲煙花匯演取消。
*2022年，因為「武漢肺炎」第五波疫情，嗰年2月2號嘅賀歲煙花匯演取消。

## 參考
東普陀講寺

**東普陀講寺**喺香港荃灣千佛山山麓嘅老圍村，係一間仿照中國浙江省杭州市嘅普陀寺而起嘅寺院。

## 歷史
東普陀講寺喺1932年由茂峰法師創立。茂峰係廣西博白人，光緒十四年（1888年）出世，29歲喺南京寶華山慧居寺（而家叫隆昌寺）出家。1924年茂峰應邀去台灣靈泉寺講經，1927年就由台灣到香港弘揚佛法，經過老圍村，登上千石山，游過大水坑，見佢氣像宏闊，認為係起佛寺嘅好地方，就周圍集資起寺。喺1930年開始起，兩年就起好。茂峰因見到千石山一帶景物同普陀山有啲類似，所以起名叫「東普陀」，更將千石山改名叫千佛山，又將大水坑改名叫三疊潭。

茂峰法師喺1964年圓寂，講寺一直由寺院嘅僧人打理，環境非常清幽。經過宣傳，而家前嚟觀光嘅人越嚟越多，而寺院亦喺1990年代重修過。

## 出面網頁
* 福山堂：東普陀講寺
* 佛教茂峰法師紀念中學
手作人

《**手作人**》（**The Craftsmen**），係香港電視娛樂製作嘅文化節目，2018年2月4號到7月29號逢禮拜日08:30-09:00喺ViuTV播，主持係何思諺。節目會介紹香港嘅全職手作人。

## 每集一覽

## 出面網頁
*ViuTV：手作人
Daddy Kingdom

《**Daddy Kingdom**》（**Talker: Daddy Kingdom**）係香港電視娛樂製作嘅清談節目，2018年2月7號到8月8號逢禮拜三23:00-23:30（晚吹時段）喺ViuTV播出，主持係細So、陳詠謙，演出者有李建邦、胡希文、劉泉。節目主持同嘉賓會用唔正經角度傾下湊仔經。

## 每集一覽

## 節目調動
*2018年7月11號：由於播《ViuTV 跑多步》，所以暫停播映一集。

## 出面網頁
*ViuTV：晚吹 - Daddy Kingdom
一路向西伯利亞

《**一路向西伯利亞**》（**Go Siberia**），原名《**亂入西伯利亞**》，係香港電視娛樂製作嘅遊埠節目，2018年2月12號到3月2號逢禮拜一到五22:00-22:30喺ViuTV播，最後一集加長版喺3月3號禮拜六20:30-21:30播，一共16集。主持係畀人叫做「廣告界男神」嘅黎學勤、莫竣名，佢哋會由南韓大邱出發，「一路向西」經蒙古國去到俄羅斯西伯利亞，識下嗰度嘅靚女。

## 每集一覽

## 出面網頁
*ViuTV：一路向西伯利亞

## 節目變遷
南天竺寺

**南天竺寺**（英文：Nam Tin Chuk Temple）係香港一座佛寺，喺新界荃灣區嘅芙蓉山，佔地7萬幾平方英呎，1935年成立。

## 建築特色
* 山門黑色柚木金漆橫匾：南天竺寺；黑色柚木金漆對聯：「南海為觀音應化道場，正好看成祗這是；天竺乃釋迦出生國土，隨緣示現豈徒然」
* 大雄寶殿供奉華嚴三聖（釋迦、文殊同普賢）嘅雕像。
* 戶外花園池塘供奉觀世音菩薩嘅雕像。
* 太虛大師舍利塔同菩提樹。
** 菩提樹嘅壁上有禪宗六祖惠能嘅偈子：「菩提本無樹，明鏡亦非臺；本來無一物，何處惹塵埃？」

## 圖片

File:Main Gate of Nam Tin Chuk Temple Fu Yung Shan Tsuen Wan Hong Kong.JPG |thumb|300px|南天竺寺嘅山門
File:Main Enterance of Nam Tin Chuk Temple Fu Yung Shan Tsuen Wan Hong Kong.JPG |thumb|300px|南天竺寺入口
File:Guan Yin Statue of Nam Tin Chuk Temple Fu Yung Shan Tsuen Wan Hong Kong.JPG |thumb|300px|南天竺寺嘅南無大悲觀世音菩薩雕像
File:Bodhi Tree of Nam Tin Chuk Temple Fu Yung Shan Tsuen Wan Hong Kong.JPG |thumb|300px|南天竺寺嘅菩提樹
File:Buddhist Relics Pagoda of Nam Tin Chuk Temple Fu Yung Shan Tsuen Wan Hong Kong.JPG |thumb|300px|南天竺寺嘅太虛大師舍利塔
法蘭斯哥普拉

**法蘭斯哥普拉**（**Francis Ford Coppola**，）係美國一位電影導演、監製、編劇、電影作曲家。佢係新荷里活電影浪潮裏面嘅核心人物。佢最出名嘅電影係《教父》三部曲、《現代啟示錄》同埋《吸血殭屍：驚情四百年》。

## 出面網頁

* 
* 
* 

類:美國導演
類:美國編劇
類:美國作曲家
占士格尼

**占士格尼**（**James Cagney**，出生名**James Francis Cagney Jr.**，）係一位美國演員、舞蹈家。佢最令人記得嘅演出係電影《人民公敵》（1931年）、《一世之雄》（1938年）同埋《警匪喋血戰》（1949年）裏面嘅硬漢形象。

## 出面網頁

* 
* 
* 
*
占士法蘭高

**占士法蘭高**（**James Franco**，出生名**James Edward Franco**，）係美國一演員、電影製片同大學講師。佢憑《127小時》（2010年）提名奧斯卡金像獎最佳男主角。佢最出名嘅角色係喺《蜘蛛俠》、《菠蘿快車》、《再單身遊記》、《猿人爭霸戰：猩凶革命》、《星級末日》同埋《荷里活爛片王》。

## 出面網頁

* 
* 
* 
* 
*
東涌羅漢寺

**東涌羅漢寺**（）係香港一間佛寺，喺大嶼山東涌南部嘅石門甲，位處彌勒山同石獅山之間。

## 歷史
1926年，一名嚟自廣東省西部嘅和尚「暢緣和尚」，揀咗而家間寺附近嘅一個岩洞嚟潛修，同時亦將呢度起名叫**羅漢巖**（又叫**羅漢洞**）。到咗1960年代中，李耀庭居士等佛教徒嚟到呢度，發現周圍嘅環境啱起佛寺，得到暢緣和尚同意之後，就喺1971年開始起，1974年起好啟用。

## 圖片

File:Lo hon buddhist monastery.jpg|thumb|250px|東涌羅漢寺正門牌樓
File:Lo Hon Monastery, Inscription (Hong Kong).jpg|thumb|200px|大雄寶殿內嘅「創建羅漢寺碑記」
File:Lo Hon Monastery and San Keng (Hong Kong).jpg|thumb|200px|遠眺東涌羅漢寺嘅建築群，左下方係莫家村
File:Lo Hon Monastery, Lo Hon Spring (Hong Kong).jpg|thumb|180px|羅漢泉


## 出面網頁
*東涌羅漢寺網頁
*離島區議會離島之旅：羅漢寺
*福山堂：羅漢寺
玉樹市

**玉樹**係中國青海玉樹州一個縣級市，總面積13462平方公里，人口12萬。

## 睇埋
*玉樹地震
阿拉爾

**阿拉爾**係中國新疆嘅一個自治區直轄縣級市，總面積3927平方公里，人口30萬。
崑玉

**崑玉**係中華人民共和國新疆嘅一個自治區直轄縣級市，總面積687平方公里，人口5萬。
烏蘇

**烏蘇**係中國新疆伊犁塔城地區一個縣級市，總面積14394平方公里，人口21萬。
政府首長

**政府首長**，又叫**政府首腦**，係政府嘅阿頭，唔同政體會有唔同稱呼，譬如議會制政府嘅係總理（當中君主制政府嘅多數叫首相），總統制政府嘅係總統（多數兼埋國家元首）。
## 睇埋
*國家元首
總統制

**總統制**係種共和制政體，由總統做為國家元首兼政府首長，有比較大嘅實權。美國係典型總統制嘅國。
## 睇埋
*半總統制
議會制

**議會制**，又叫**內閣制**，係種共和制政體，由總理或者首相做政府首長，而國家元首無乜實權。

議會制政體包括有阿爾巴尼亞、亞美尼亞、奧地利、巴巴多斯、孟加拉、波黑、保加利亞、克羅地亞、捷克、多米尼克、愛沙尼亞、埃塞俄比亞、斐濟、芬蘭、格魯吉亞、德國、希臘、匈牙利、冰島、印度、伊拉克、愛爾蘭、以色列、意大利、科索沃、拉脫維亞、黎巴嫩、馬耳他、毛里裘斯、摩爾多瓦、黑山、尼泊爾、北馬其頓、巴基斯坦、薩摩亞、塞爾維亞、新加坡、斯洛伐克、斯洛文尼亞、索馬里、千里達和多巴哥、瓦努阿圖等。
半總統制

**半總統制**係種共和制政體，算係總統制同議會制嘅混合體，國家元首嘅總統要同總理領導嘅內閣分享權力。法國係典型半總統制嘅國。
凱撒 (搞清楚)

**[[凱撒]]**通常指羅馬共和國末期嘅軍事統帥，重可以係：
*凱撒 (銜頭)，羅馬帝國同拜占庭帝國君主銜頭
*沙皇，即係俄文嘅凱撒，俄羅斯帝國君主銜頭
*凱撒沙律，起源墨西哥嘅沙律
*凱撒股份，深圳證券交易所上市公司
*凱撒 (奴隸)，美國奴隸
凱撒 (銜頭)

**凱撒**係羅馬帝國君主銜頭，之後亦由拜占庭帝國沿用。呢個銜頭嚟自羅馬共和國末期獨裁官凱撒，佢死咗後羅馬嘅領導人都宣稱自己繼承咗凱撒嘅名號同統治地位，所以「凱撒」就做咗羅馬皇帝其中一個銜頭。
回家過年摩摩達

（粵語字面上翻譯係**返屋企過年**）係一部喺2017年6月17號拍嘅喜劇、奇幻同愛情電影。部片由謝德炬同房芳負責編劇，謝德炬、黃展昌做指導，李楊、梁皓明、李琛同陳強負責出鏡。部片喺2018年2月16號首播，全長一個鐘。

## 劇情
春節前15日，馬立喺茂名高州諗住直接揸電單車返江西，返到電白嗰時咁啱部電單車爆軚而拎去整，點知得咁橋撞正辛欣冇乜錢返屋企。譚弦喺返緊鄉下半佬俾黑社會組織捉走咗，後嚟俾黑社會組織大頭（黑龍）一度追問譚弦個女友。而辛欣同馬立喺經過水庫邊時發現一家三仔乸車禍飛咗落橋底嘅水庫邊得返細路在生，而第一時間送到醫院，點知半佬撞正黑社會組織。譚弦見到辛欣同馬立兩位之後，同黑社會組織一齊去到醫院，卒之件事穿咗煲。喺黑社會組織一度追問之下，最後趁機走佬先至走出黑龍嘅手指罅。三人走佬返到辛欣嘅鄉下之後先至一家團聚。

後嚟馬立因為喺茂名帶咗隻鷄嚟過年，佢為咗趕返江西過年，結果大頭蝦將佢間屋企嘅寵物狗連同電單車一齊揸走咗。

## 出鏡人馬

## 註

## 連出去
* 《回家过年摩摩达》开机啦! 爱奇艺
* 广州人新年必看这部贺岁片！看完演员表超期待！ 網易

類:粵語電影
類:中國電影
類:廣州市背景電影
東溝

**東溝**（）可以係：
*東溝縣，舊有嘅縣，而家嘅東港
*東溝鄉，多處
*東溝鎮，多處
*東溝村，多處
*東溝遺址，甘肅平涼崆峒區嘅古蹟，係省級文物
*東溝組，新疆呼圖壁一帶嘅上白堊世地層
*東溝壁畫墓，河北張家口赤城嘅古蹟，係省級文物
妙法寺

**妙法寺**喺香港屯門新市鎮，1960年由洗塵法師同金山法師買入喺藍地嘅張苑而開設。

## 建築
「萬佛寶殿」喺1973年開始重建，變成3層高，並喺1980年完工。佢放棄咗傳統佛寺嘅建築結構：
* 外觀雙層屋脊，並舖上金光燦爛嘅琉璃瓦片，飛簷上面有陶瓷製成嘅動物裝飾，大廈嘅最高處有一座由兩條金龍守護住嘅佛塔。
* 頂層係大雄寶殿，供奉3尊5公呎高嘅釋迦牟尼佛、藥師佛同阿彌陀佛嘅立像，重有三道由屋頂吊落嚟嘅巨型梨狀水晶燈，橫樑上面描繪咗釋迦牟尼嘅一生事蹟。內壁鑲咗萬幾個唔同姿態嘅金佛瓷磚，聽講係仿照北京頤和園嘅萬佛殿而起嘅。左右兩壁就分立咗16尊以半浮雕制作嘅佛像。
* 中層係法堂，供奉玉佛像，呢度亦可以擺40幾圍素食。樓梯間有半浮雕描繪釋迦牟尼嘅故事。
* 底層供奉彌勒佛像同四大天王像。

殿前擺放一對威猛嘅巨大金龍，環繞住紅磚砌成嘅前門大柱。大門入口嘅兩邊擺放石獅子同麒麟，亦有2隻擁有6隻牙嘅白象雕像。

「萬佛寶殿」側邊係一座樓高6層，佔地650平方公呎嘅綜合大樓。新大樓喺1999年2月2號正式開始起，2006年至2007年間起好。新綜合大樓因配合資訊科技時代，用新時代嘅建築設計，放棄傳統唔合時嘅佈局，以實用為目的，方便第日維修同保養，以免浪費善信嘅布施。綜合大樓裏面設有玻璃佛殿、圖書館、容納1,000觀眾嘅演講廳、辦事處同停車場等設施。裏面重設有水晶蓮花雕塑，供奉一尊8公呎高嘅釋迦牟尼像，兩邊分立舍利弗尊者像同目犍連尊者像。

## 圖片

File:Miu Fat Buddhist Monastery in February 2015.JPG|250px|thumb|妙法寺新綜合大樓（2015年）
File:Miu Fat Buddhist Monastery.JPG|250px|thumb|妙法寺嘅新綜合大樓係藍地地標之一（2007年剛落成時）
File:HK Lam Tei Tuen Mun San Tsuen near Miu Fat TerryKam.JPG|thumb|250px|妙法寺下藍地大街同屯門新村
File:Miu Fat Buddhist Monastery, The Mahavira Hall of the Ten Thousand Buddhas Hall (Hong Kong).jpg|thumb|180px|萬佛寶殿頂層嘅大雄寶殿，供奉3尊釋迦牟尼立像。
File:Prayer wheels (Hong Kong).jpg|thumb|180px|五個豎立喺建築頂部嘅巨大經輪


## 出面網頁

*妙法寺簡介及相片
*妙法寺 Miu Fat Buddhist Monastery
東溝村

**東溝村**（）係中國村名，可以係：
*吉林省吉林市蛟河嘅村，請睇《新站鎮》
*河南
**洛陽新安嘅村，請睇《北治鎮》
**鄭州鞏義嘅村，請睇《芝田鎮》
**南陽淅川嘅村，請睇《滔河鄉》
*山西
**運城平陸嘅村，請睇《曹川鎮》
**呂梁方山嘅村，請睇《圪洞鎮》
*北京平谷區嘅村，請睇《熊兒寨鄉》
*江蘇揚州高郵嘅村，請睇《臨澤鎮》
朗天路

**朗天路**（）係香港新界元朗區一條南北向嘅車路，由天水圍天慈路、天福路交界去到元朗公路唐人新村交匯處，長2.2公里，連接住元朗西部同天水圍東南部。
洪天路

**洪天路**（）係香港新界元朗區一條南北向嘅車路，由天水圍天影路、屏廈路交界去到元朗公路天水圍西交匯處，長1.5公里，連接住洪水橋東部同天水圍西南部。
## 睇埋
*洪天路緊急月台‎

類:洪水橋
八鄉路

**八鄉路**（）係香港新界元朗區八鄉一條東西向嘅車路，由錦上路去到青朗公路近大欖隧道收費廣場，長2公里，係大欖隧道出入錦田同八鄉嘅主要路徑。
天城路

**天城路**（）係香港新界元朗區天水圍一條南北向嘅車路，由天福路交界去到天華路，長1.5公里。
田廈路

**田廈路**（）係香港新界元朗區一條南北向嘅車路，由青山公路洪水橋段近田心村去到廈村屏廈路，長2公里，連接住田心村同廈村。

田廈路近青山公路－洪水橋段交界處一段係元朗區同屯門區嘅分界線，喺田廈路遊樂場出面完。
天秀路

**天秀路**（）係香港新界元朗區天水圍一條東西向嘅車路，由天葵路去到天影路，長1公里。
## 睇埋
*天秀路公園
瑪歌羅比

**瑪歌羅比**（**Margot Robbie**，出生名**Margot Elise Robbie**，）係一位澳洲女演員、電影監製。

## 出面網頁

類:澳洲女演員
女同性戀

**女同性戀**（、Dyke），又叫做**叻士**（英語Les嘅粵語音譯），即係女性嘅同性戀者。

Lesbian呢個字係來自希臘嘅其中一個島，叫做萊斯沃斯島(Lesbos/Λέσβος)，一位古希臘嘅女詩人薩福(Sappho)以前住喺嗰道，佢寫嘅詩有好多以女同性戀為主題，所以後人稱女同性戀嘅人為Lesbian。

## 睇埋
*男人婆
*基佬
虛無主義

虛無主義（英文 Nihilism ，拉丁語 nihil ），指嘅係一系列哲學觀點嘅集合，佢拒絕承認某個人事物嘅存在意義，並且認為想證明佢有意義嘅舉動全係徒勞嘅，例如人類對客觀、真理、知識、道德、價值觀等概念嘅看法。

## 睇埋
*宇宙主義
*邪惡問題
*嘥巴鬅
基輔羅斯

**基輔羅斯**係東歐中世紀中期嘅一個古國，882年由維京人奧列格立國，首都基輔，1240年畀蒙古帝國金帳汗國滅咗。史學家普遍認為呢個國算係白俄羅斯、俄羅斯同烏克蘭嘅前身。

喺基輔羅斯嘅盛世，王國由北面嘅白海一路落到去南面嘅黑海，由西面嘅喀爾巴阡山脈去到東面嘅亞速海海岸，將東斯拉夫嘅部落全部統一。

## 歷史
根據早期歷史書《》，奧列格係第一個統一東斯拉夫人嘅君主，由879年管到912年，統治之後將會成為基輔羅斯嘅王國。佢將王國由大諾夫哥羅德延申到第聶伯河，成功保護國內嘅貿易。到900年代中期，基輔羅斯成功打敗可薩汗國，將王國擴大咗唔少。到988年，弗拉基米爾大帝將基輔羅斯基督教化，成為東正教嘅王國。喺智者雅羅斯拉夫底下，基輔羅斯喺1050年代到咗盛世，亦喺同時間成立咗法典，叫“羅斯公義”。

到11世紀尾，基輔羅斯開始衰落，因為內部嘅鬥爭而變得越嚟越弱。喺同時間，基輔羅斯嘅主要貿易盟友拜占庭帝國亦同樣開始衰退，令基輔羅斯喺經濟上更加出問題。到1240年，基輔羅斯終於俾蒙古帝國嘅入侵打敗，正式滅亡。

## 睇埋
* 莫斯科大公國
* 泛斯拉夫主義

## 攷

類:白俄羅斯史
類:俄羅斯史
類:烏克蘭史
類:已經冇咗嘅歐洲國
利底亞

**利底亞**（；），或者譯**呂底亞**，係細亞細亞西部一古國，對住愛琴海，大約前11世紀立國，前546年畀波斯帝國居魯士大帝滅咗。

佢係大約公元前7世紀開始鑄造硬幣，可能係頭一個識鑄造嘅國。
賈比爾

**賈比爾**（）係波斯學者，研究煉金術、化學、天文學、占星術、物理學等等，畀人叫做「現代化學之父」。
虔誠者路易

**虔誠者路易**（，），係查理曼最細個仔，亞奎丹國王（781年到814年在位），法蘭克國王同神聖羅馬帝國皇帝（814年到840年在位）。
賽德娜星

**賽德娜星**（符號：, **Sedna**），即係**小行星90377**，係太陽系外圍嘅一粒小行星，喺2003年11月14號發現。佢、哥布林星同拜登星稱為類賽德娜天體，即係喺太陽系入面距離太陽最遠嘅天體，佢嘅近日點距離太陽76個天文單位，而佢嘅遠日點距離太陽937個天文單位，佢圍繞太陽轉一次需要大約11400個地球年，佢自轉需要大約10個鐘，賽德娜暫時未有發現任何自然衛星。
主語

（，）係語言文法入面一個句入面嘅主體部份，同謂語相對。主語多數係名詞，譬如一個人或者一樣嘢，但其他種類嘅詞都可以做主語。例如「小明去廣州」，「小明」就係主語。

唔係所有語言入面所有句子都一定有主語。例如喺芬蘭文，如果句子講嘅係人人都普遍做嘅一般情況，又或者講天氣等等，句子都唔會有主格嘅主語，唔使好似英文咁夾硬塞個主語入去楔位。又例如喺日文，一般講都話用 ｢は｣（）嘅主體部份都唔係主語，而係 ｢主題｣（），主題如果唔變，之後嘅句子可以省略主題；中文其實都有啲類似。

## 睇埋
*語序
*主題標記
慣用語

**慣用語**（，），又叫**習語**、**熟語**（），係一啲有特定意思嘅常用詞句，用到嘅字跟習慣定咗落嚟，唔可以隨意改，書面嘅有成語同諺語，口語嘅有歇後語同俗語。

慣用語呢家嘢，各地語言都有，粵語例子：
*信你一，雙目失。
*不問自，是為靚。

有關英文成語嘅例子，可以睇睇砸冧駱駝背脊嘅最後一條禾稈草或者企咗喺巨人嘅膊頭上呀噉。

## 睇埋
*大粵港諺語，紀錄咗一拃粵語諺語。
謂語

係語言文法入面一個句入面負責陳述主體嘅部份，同主語相對。謂語多數係講「係乜」、「做乜」或者「點樣」。例如「小明去廣州」，「去廣州」就係謂語。

## 睇埋
*動詞
*語序
*論元
滾搞了愛情

《**滾搞了愛情**》（***Crazy, Stupid, Love.***）係一部2011年嘅美國浪漫喜劇電影，由Glenn Ficarra同John Requa執導。主演係史提夫加維、賴恩高斯寧、茱莉安摩亞、愛瑪史東、Marisa Tomei、奇雲貝根。

## 演員
* 史提夫加維 飾 Cal Weaver
* 賴恩高斯寧 飾 Jacob Palmer
* 茱莉安摩亞 飾 Emily Weaver
* 愛瑪史東 飾 Hannah Weaver
* Marisa Tomei 飾 Kate Tafferty
* 奇雲貝根 飾 David Lindhagen
末日反擊戰

《**末日反擊戰**》（***Battlefield Earth***）係一部2000年嘅美國科幻動作電影，由Roger Christian執導，改編科學教創辦人嘅1982年英文同名小說《**》嘅頭一半內容。主演係尊特拉華達、Barry Pepper、科力士韋德加。

套片被人批評係史上最差嘅電影之一。

## 演員
* 尊特拉華達 飾 Terl
* Barry Pepper 飾 Jonnie Goodboy Tyler
* 科力士韋德加 飾 Ker
* Kim Coates 飾 Carlo
* Sabine Karsenti 飾 Chrissy
叛國追凶

《**叛國追凶**》（***Child 44***）係一部2015年嘅懸疑驚悚電影，由Daniel Espinosa執導，改編嘅2008年英文同名小說《**》。主演係Tom Hardy、加利奧文、露美慧柏絲、祖爾堅納文。

## 演員
* Tom Hardy 飾 Captain Leo Demidov
* 露美慧柏絲 飾 Raisa Demidova
* 祖爾堅納文 飾 Vasili Nikitin
* 加利奧文 飾 General Nesterov
* Vincent Cassel 飾 Major Kuzmin
* Jason Clarke 飾 Anatoly Brodsky
尼爾保甘

**尼爾保甘**（**Neill Blomkamp**，）係一位南非電影導演、監製、編劇、動畫師。佢最出名係做科幻電影《D-9異形禁區》嘅導演。

## 電影作品
* 2009年：《D-9異形禁區》（*District 9*）
* 2013年：《極樂帝國2154》（*Elysium*）
* 2015年：《超人類：卓比》（*Chappie*）

## 出面網頁

* 
*
沙杜高柏

**沙杜高柏**（，）係一位南非演員、監製、導演。

佢較出名喺2009年嘅科幻電影《D-9異形禁區》裏面飾演Wikus van der Merwe。

## 背景
沙杜高柏喺普利托里亞出世，喺開普敦同洛杉磯住。

## 攷

## 出面網頁

* 
*
丹尼斯維爾諾夫

**丹尼斯維爾諾夫**（**Denis Villeneuve**，）係加拿大一位法國裔電影導演同編劇。

佢最出名係執導幾部受讚賞嘅電影，例如《罪迷宮》、《毒裁者》、《天煞異降》、《銀翼殺手2049》、《沙丘瀚戰》同續集《沙丘瀚戰：第二章》。

## 拍過嘅戲
* 《理工學院屠殺案》（2009, Polytechnique）
* 《母親的告白》（2010, Incendies）
* 《罪迷宮》（2013, Prisoners）
* 《心敵》（2013, Enemy）
* 《毒裁者》（2015, Sicario）
* 《天煞異降》（2016, Arrival）
* 《銀翼殺手2049》（2017, Blade Runner 2049）
* 《沙丘瀚戰》（2021, Dune）
* 《沙丘瀚戰：第二章》（2024, Dune: Part Two）
* 《沙丘瀚戰：第三章》（2026, Dune: Part Three）（2026年12月上演）

## 出面網頁

* 
* 
*
亞歷山大一世

**亞歷山大一世**可以係：
*亞歷山大一世 (俄羅斯)
*聖歷山一世
*亞歷山大一世 (蘇格蘭)
*亞歷山大一世 (馬其頓)
*亞歷山大一世 (塞爾維亞)
*亞歷山大一世 (南斯拉夫)
魯賓費利沙

**魯賓費利沙**（**Ruben Fleischer**，出生名**Ruben Samuel Fleischer**，）係美國一位電影導演、電影監製、電視劇監製、MV導演、廣告導演。佢最出名係做《喪屍樂園》嘅導演，係佢第一次執導嘅電影。

## 電影作品
* 2009年：《喪屍樂園》（*Zombieland*）——導演
* 2011年：《迫良持槍》（*30 Minutes or Less*）——導演
* 2013年：《反黑暴隊》（*Gangster Squad*）——導演
* 2014年：《*Two Night Stand*》——監製
* 2017年：《*Unicorn Store*》——監製
* 2018年：《毒魔》（*Venom*）——導演

## 出面網頁

* 
* 

類:美國導演
洋水仙

**洋水仙**（；學名：**'），又嗌**喇叭水仙**（）或**黃水仙'''（），係石蒜科水仙屬嘅長年生草本植物，原產法國、英國、西班牙、葡萄牙地區。佢嘅花語係神秘、淳樸同傲慢。

雖然佢嘅花比較靚同清香，但梗同葉入面嘅無色透明黏液有毒，唔食得。

## 適應環境
植株凈啱係涼埐埐或凍嘅天氣生，唔啱係高溫兼多濕嘅地方生。最啱喺10～15℃ 嘅地方生。

## 連出去
* 洋水仙是什么？关于洋水仙花语是什么 第一星座
* 洋水仙 Narcissus pseudonarcissus 花卉图片信息网
* 洋水仙的栽培养护技巧 浴花谷花卉

類:水仙屬
類:草本植物
類:花卉
類:香花樹種
類:有毒植物
毒裁者

《**毒裁者**》（***Sicario***）係一部2015年嘅美國動作犯罪驚悚電影，由丹尼斯維爾諾夫執導，第一次編劇。主演係艾美莉賓特、班尼斯奧迪多路、佐斯布連。

續集係《毒裁者2：無法無天》，由做導演，喺2018年6月29號上畫。第三集叫《Sicario: Capos》，呢家開發緊。

## 演員
* 艾美莉賓特 飾演 Kate Macer
* 班尼斯奧迪多路 飾演 Alejandro Gillick
* 佐斯布連 飾演 Matt Graver
*  飾演 Reggie Wayne
* 維多加巴 飾演 FBI特別探員Dave Jennings
*  飾演 Ted
*  飾演 Steve Forsing
*  飾演 Rafael
*  飾演 Fausto Alarcón
* Hank Rogerson 飾演 Phil Coopers
*  飾演 Manuel Díaz
*  飾演 Silvio
* Edgar Arreola 飾演 Guillermo
矮牽牛

**矮牽牛**（；學名：**）係茄科矮牽牛屬嘅草本植物，原產阿根廷。

## 用途
植株好多時攞嚟做庭院植物同綠籬植物，花成日俾人睇。

## 連出去

* 矮牽牛 認識植物
* 矮牽牛 Loxa 教育網
* 矮牽牛 鳳陽國小植栽

類:矮牽牛屬
類:草本植物
類:花卉
類:綠籬植物
朱頂紅

**朱頂紅**（；學名：**）係石蒜科朱頂紅屬嘅長年生草本植物，原產巴西，而家喺巴西同中國海南地區先至搵到。

## 適應環境
植株啱喺暖而濕兼有腐殖質同排水性比較好嘅沙質泥地生，但唔熱天或發大水地方生。喺18～25℃地方生得比較正。

## 用途
植株好多時用嚟做花卉。

## 連出去
* 朱顶红的栽培方法 老崔君子兰

類:朱頂紅屬
類:草本植物
類:花卉
青雲觀

**青雲觀**（）係香港存在最早嘅道場，喺新界屯門區青山麓嘅青山禪院裏面，主神係斗姆（又叫斗姥），重有供奉觀音菩薩、三帝、呂祖、王靈官、彌勒、朱立天君、濟公、關帝、泰國佛。

## 歷史
南朝劉宋嘅時期，聽講杯渡禪師坐住個大木杯過海南下屯門青山，啲人為咗紀念佢，就喺青山上面起咗**杯渡庵**。原本係佛寺嘅杯渡庵喺隋朝嗰時改叫**普渡道場**，到唐朝又改叫**雲林寺**，再至到五代十國，廣東地區由南漢統治，佢哋嘅君主信奉佛教，就封咗青山做瑞應山，屯門縣官陳延曾經下令鑄造杯渡禪師像安放喺山上供奉。到咗北宋宣和元年（1119年），再將佢改做寺院道場，迫啲僧人改着道服居住，下詔改名**斗姆宮**。至到元、明兩朝期間，又改叫**青雲觀**。清朝初時因為沿海遷界而荒廢咗，到復界後又恢復舊名，係屯門陶氏起嘅，更擁有青雲觀，直至到道光時期至批准擴建。

原本係道教先天道道長嘅香港商人陳春亭獲委任做青雲觀嘅住持，但佢喺1918年（又有人話喺1921年）前往寧波觀宗寺出家，皈依佛門，法號顯奇，回港後就同埋張純白居士（本名張森泉，法號了幻）、青雲觀同埋附近土地嘅業主屯門陶氏商議喺塊地修建寺院，到咗1920年，各項工程都起好，改叫「青山禪院」，同時重修喺大雄寶殿側邊破損嘅青雲觀，成為寺院裏面嘅一間道觀，完工嗰日屯門陶氏重送嚟牌匾祝賀。

青雲觀正門嘅石額係道光己丑（即道光九年，即係1829年）秋來時所刻，道觀依山而起，裏面分兩層，底層係前殿，供奉觀音大士，高層前面係天階，後面係正殿，中間供奉斗姆，旁邊係王靈宮。觀裏面有一條長木魚，壁上面嵌有道光廿三年（1843年）屯門陶氏善信題助田租細目嘅「送田芳命碑」、道光廿二年（1842年）重修時南海譚心翼捐贈嘅銅鐘同民國九年（1920年）青山禪院落成開幕紀念標題係「道院重光」木匾。

## 圖片

File:HK TsingWanKwun 2009.jpg|thumb|250px|青雲觀
File:Tsing Wan Kwun, Five Virtues Hall (Hong Kong).jpg|thumb|250px|青雲觀五德堂
File:HK_TsingWanKun_MainTitle.JPG|thumb|250px|從舊觀保留嘅石額
File:Bischofia javanica at Tsing Wan Kwun (Hong Kong).jpg|thumb|250px|青雲觀内嘅百年秋楓樹。樹幹圓周3.8米，高17米，樹齡估計超過200年。


## 出面網頁
紅掌

**紅掌**（；學名：**）係天南星科花燭屬嘅長年生常綠草本植物，原產中美洲嘅哥斯達黎加到南美洲嘅哥倫比亞地區，而家喺全球好多地方都搵到。

佢係淨化環境植物之一。

## 樣
梗節短。葉革質，綠，似心形；葉柄細長。花屬佛焰花序，苞片紅、橙紅、猩紅呢三種比較多；花芯似肉穗花序，長5～7cm，黃；每年好多時都有花開。

## 用途
植株好多時俾人當盆景植物嚟種。尤其喺公廁同埋裝修氣味好大地方成日攞呢種植物嚟種。

## 連出去
* 红掌 护花网
* 紅掌 Anthurium 袁晓辉博客

類:花燭屬
類:四季常綠植物
類:草本植物
類:淨化環境植物
類:花卉
五羊城酒店

（）係中國廣東廣州嘅三星級酒店，1987年開業，位置喺越秀區人民中路322號。

酒店一共有250間客房。佢間嘢隔籬原先係間酒樓，但2004年執咗笠轉咗做眼鏡城。間酒店曾經喺2011年重修過。

## 出面網頁
* 

類:廣州嘅酒店
紅花酢漿草

（注意酢字讀「醋」；學名：**'），又嗌**大酸味草'''（），係酢漿草科酢漿草屬嘅長年生直立草本植物，原產南美熱帶地區，而家喺中國華南、長江中下游、華北平原、四川盆地、中原、福建、陝西近黃土高原嗰邊、日本嘅低海拔山地、路邊、荒地或水田入面都搵到。

## 樣
梗雖冇地上版，但有地下版，樣近似球體，出面有啡鱗片，膜質。葉基生，葉柄多數長5～30cm，有被毛，樣似心形，正面綠反面淺綠。花屬二歧聚傘花序，唔理係梗、苞片定萼片都係有被毛；總梗長1～4dm，支梗長5～25mm；花瓣5嚿，淡紫到紫紅，基部色比較深，長15～20mm；花柱同子房夾埋總共有10條。每年3～12月開花同結果。

## 用途

植株可以做藥，有清熱解毒同散瘀消腫嘅功效。亦可以攞嚟做庭院植物同綠籬植物用途。

## 連出去
* 紫花酢漿草 認識植物
* 紅花酢漿草 澳門生物資料庫
* 嬌小艷麗的紅花酢漿草 中國科学院
* 紅花酢漿草 香港野花網
* 紅花酢醬草 樹谷園區Tree Valley Park
* 紅花酢漿草 Honghuacujiangcao 藥用植物圖像資料庫 (香港浸會大學中醫藥學院) 

類:酢漿草科
類:草本植物
類:藥用植物
類:花卉
類:綠籬植物
吉祥圍

**吉祥圍**（）係中國廣東廣州一地名，喺南沙區東涌鎮吉祥路同東興路、民康路之間。

個名源自大清年代，嗰時東涌地區屬海，後嚟圍垦造田搞出噉嘅嘢。家下佢係東涌嘅象徵。

## 攷

類:廣州地理
類:南沙區
鳳仙草

**鳳仙草**（；學名：**'），又嗌**指甲花'''（），係鳳仙科鳳仙屬嘅一年生草本植物，喺中國、印度同馬來西亞先至搵到。

## 用途
佢嘅花成日畀人睇同做藥，啲汁可以用嚟整指甲油。

## 連出去
* 鳳仙花 認識植物
* 鳳仙草，也叫指甲花，是一種很好中藥，可惜大部分大夫不知道！ 大時代

類:鳳仙屬
類:草本植物
類:花卉
類:藥用植物
象牙球

**象牙球**（；學名：**'），又嗌或簡稱做**金琥'''，係仙人掌科金琥屬嘅肉質草本植物，原產墨西哥嘅沙漠地區。

佢既係種沙漠植物，又係種瀕危植物。

## 樣
梗圓波形，出面睇落去有啲似仙人球。高1.3m，直徑≥0.8m；波頂生咗好多條密密麻麻嘅金黃綿毛，有21～37條明顯棱響度。刺座大兼有硬刺，超密，先金黃後變啡；中間有輻射刺。花頂生，黃，似鐘，生喺波頂嗰堆綿毛堆入面，花筒有好多尖嘅鱗片響度。

## 用途
佢係城市家居綠化嘅其一觀景植物，好多時用嚟整盆景都得。

## 相
### 植株

### 細節

## 連出去
* Echinocactus grusonii Hildm. CFH
* 金琥 太平洋家居网
* 金琥Echinocactus grusonii 花卉图片信息网

類:金琥屬
類:草本植物
類:多肉植物
類:沙漠植物
風信子

**風信子**（；學名：**）係天門冬科風信子屬嘅長年生草本波根植物，原產南歐嘅地中海邊到細亞細亞一帶、荷蘭等地。

## 花語
*紫——悲傷、妒忌、抑鬱、後悔，道歉。
*淡紫——輕柔氣質、浪漫情懷，悲傷。
*白——沉靜嘅愛，暗戀。
*紅——多謝
*桃紅——熱情
*藍——恆心，高貴濃郁。
*深藍——因愛而顯到有啲抑鬱
*黃——幸福美滿
*粉紅——傾慕同浪漫

## 品種
家陣風信子喺全球有超過2000隻品種，主要有荷蘭種同羅馬種兩類。其中，荷蘭種每樖凈生一隻大嘅花，而羅馬種每樖生好多朵細嘅花。多數都係變異雜交品種。

## 適應環境
植株鍾意喺有夠嗮陽光同比較濕嘅環境，兼排水良好同肥嘅沙質地生。

## 連出去
* 風信子 認識植物

類:風信子屬
類:草本植物
類:花卉
文武二帝廟

**大埔文武二帝廟**係香港一座中式廟宇，喺新界東大埔太和市中心（即現今嘅大埔富善街）。文武廟標誌住大埔市集嘅形成。

## 歷史
大埔文武廟喺光緒十七年（1891年）起，光緒十八年（1892年）起好。文武廟係由當時嘅七約鄉民夾錢起，成為七約鄉公所嘅辦事處，用嚟做太和市（現稱大埔墟）嘅行政審裁、宗教信仰同經濟文化嘅集中地。廟嘅上面設有一塊寫住「正大光明」嘅牌匾，重設有一個公秤，因為以前嘅文武廟除咗係辦事處之外，有時重會用嚟處理村民間嘅糾紛，係太和市買賣公正嘅審裁中心。而公秤就有公平交易嘅意思。1954年新鄉公所起好之後，間廟就改為奉祀文昌帝同關武帝，成為咗一間宗教信仰嘅中心。

文武廟裏面供奉嘅神像原本係木牌，1984年5月11號香港政府將文武廟評為法定歷史建築，受到古物及古蹟條例嘅保護，係新界第一座受到保護嘅建築物。由於文武廟年代太過久遠，所以殘破不堪，七約鄉歷屆嘅委員都希望古廟可以重修，咁啱政府當局發展大埔，政府就喺1985年撥款同七約合資七十幾萬將古廟重修，工程將廟裏面嘅屋頂拆咗，更換咗腐爛嘅木樑桁，鞏固牆壁上面嘅青磚同封實咗牆上面嘅附加窗門，廟裏面手工精細嘅雕花木刻同灰膠都用傳統方式重新髹油同修補，更安放咗文武二帝聖像畀後人禮拜，修葺後嘅文武廟不單止煥然一新，重使到佢傳統中國式建築物嘅形象更加突出。

## 照片

File:TaiPoManMoTemple_Outside.jpg|文武二帝廟外圍
File:TaiPoManMoTemple_TopTitle.jpg|文武二帝廟門額
File:TaiPoManMoTemple_MemoryStone.jpg|重修文武二帝古廟碑記
File:TaiWoMarket_MemoryStone.jpg|太和市車坪碑
康士坦茲

**康士坦茲**（）係德國一個城市，喺巴登－烏騰堡，人口約莫8萬。
## 睇埋
*康士坦茲湖
格賴夫斯華特

**格賴夫斯華特**（，）係德國一個城市，喺美倫堡－前波瑪恩，人口約莫6萬。

## 連出去
* 官方網站 
* 格賴夫斯瓦爾德大學 
* 博美拉尼亞州立博物館
四季海棠

**四季海棠**（；學名：**）係海棠科秋海棠屬嘅長年生肉質草本植物，原產巴西。

## 用途
植株好多時用嚟當成花卉嚟畀人睇。

## 連出去
* Begonia semperflorens NC STATE
* 四季秋海棠 認識植物

類:秋海棠屬
類:草本植物
類:肉質植物
類:花卉
罪迷宮

《**罪迷宮**》（***Prisoners***）係一部2013年嘅美國犯罪驚悚電影，由丹尼斯維爾諾夫執導，編劇。主演係曉治積曼、積佳蘭賀、維奧拉戴維斯、、、梅麗莎李奧、。

## 演員
* 曉治積曼 飾演 Keller Dover
* 積佳蘭賀 飾演 Loki探員
* 維奧拉戴維斯 飾演 Nancy Birch
*  飾演 Grace Dover
*  飾演 Franklin Birch
* 梅麗莎李奧 飾演 Holly Jones
*  飾演 Alex Jones
* 戴仁明奈特 飾演 Ralph Dover
*  飾演 Eliza Birch
* Erin Gerasimovich 飾演 Anna Dover
* Kyla-Drew Simmons 飾演 Joy Birch
*  飾演 Captain Richard O'Malley
*  飾演 Father Patrick Dunn
*  飾演 Bob Taylor
*  飾演 Officer Carter
*  飾演 Mr. Jones（未掛名）
* Sandra Ellis Lafferty 飾演 Mrs. Milland
永德

**永德**可以係：
*永德縣，中國雲南臨滄嘅縣。
*永德 (日本)，日本年號
*永德 (渤海)，渤海國年號
朱雀 (搞清楚)

**朱雀**可以係：
*朱雀，四象之一
*朱雀屬，雀科嘅屬
*朱雀 (年號)，渤海國年號
太始 (搞清楚)

**太始**可以係：
*太始 (漢)，西漢年號
*太始 (侯景)，南北朝侯景政權年號
*太始 (渤海)，渤海國年號
酒私風雲 (第一季)

HBO嘅電視劇《酒私風雲》（*Boardwalk Empire*）**第一季**喺2010年9月19號首播， 2010年12月5號完結，總共有12集。劇集由提倫斯維達創作，改編納爾遜莊臣嘅書《Boardwalk Empire: The Birth, High Times and Corruption of Atlantic City》。故事設定喺禁酒時期嘅新澤西州大西洋城。由史提夫布斯美飾演Enoch "Nucky" Thompson（原型係真實歷史嘅），佢係喺1920年代同1930年代嘅禁酒令期間躍升成為掌控大西洋城嘅政治人物。第一季內容發生喺1920年1月至11月之間，開始喺禁酒令同埋結束喺1920年美國總統選舉。

首集嘅最終成本係$18,000,000，由馬田史高西斯執導，係電視史上最昂貴製作嘅第一集。

## 集數
羅冰活麗

**羅冰活麗**（**Robin Wright**，出生名**Robin Gayle Wright**，）係美國一位女演員、導演。佢憑演出《阿甘正傳》而出名，其他出名嘅作品有《龍紋身的女孩》、《珠峰浩劫》、《神奇女俠》、《銀翼殺手2049》。佢喺Netflix政治劇集《紙牌屋》飾演Claire Underwood。

## 出面網頁

* 
* 
* 
* 

類:美國女演員
類:美國導演
謝拉力圖

**謝拉力圖**（**Jared Leto**，出生名**Jared Joseph Leto**，）係美國男演員、歌手同導演。佢同佢哥哥Shannon Leto喺1998年組咗一隊搖滾樂隊叫「30秒上火星」。

佢曾經拎住自己嘅假頭去時裝活動，成為當時熱話。

## 出面網頁

* 
* 
* 
* 
* 
* 
* 

類:美國男歌手
類:美國導演
丁明

**丁明**（）係西漢政治人物。瑕丘（而家山東兗州區）人，漢哀帝阿媽丁姬嘅哥哥。公元前7年，漢哀帝即位，封做陽安侯。公元前5年，俾哀帝任命做大司馬同。公元前2年，改為做大司馬同驃騎將軍，無幾耐免職。公元1年俾王莽殺。

## 攷
*《資治通鑒》漢紀

類:西漢人
類:中國政治人物
類:山東人
咸和 (渤海)

**咸和**係渤海國國王大彝震嘅年號，相當於公元831年到857年，前後總共27年。

由大彝震駕崩開始一路去到926年亡國期間，渤海國嘅年號已經無得考究。
蠕蟲

**蠕蟲**係一類長條狀、軟體、無肢體嘅無脊椎動物，並唔係正式生物學分類，分佈喺唔同種類嘅物種，譬如蚯蚓、百足。
西方寺

**西方寺**（）係一間座落喺香港新界荃灣老圍三疊潭嘅佛教道場，由佛教團體香港菩提學會會長永惺法師喺1972年起，背面靠住大帽山，前面對住三疊潭，全寺面積14萬平方呎，時至今日，西方寺已成為區裏面有名嘅寺院。

西方寺而家嘅主持係釋寬運。

## 建築
西方寺山門嘅對聯係由永惺長老撰句、馮康候寫嘅：「南海泛慈舟梵貝聲聲皈淨土，西方傳內典源流脈脈接靈山」，寺裏面嘅正中位置，有一棟兩層高嘅中國宮殿式建築「大雄寶殿」，下層係「五觀堂」，即係齋堂。前面係「天王殿」，裏面供奉彌勒菩薩同四大天王，兩邊係「鐘、鼓樓」，另外有一座九層高嘅「萬佛寶塔」，塔基嘅設計仿照台灣日月潭嘅慈恩塔，而塔身就參考廣州六榕寺嘅花塔而起，塔裏面嘅七寶鑲嵌壁畫名叫《觀無量壽經圖》，全長70米，由68幅小畫組成，塔裏面最高層藏有兩粒顏色各有深淺嘅佛陀舍利。重有「藏經樓」、「彌勒殿」同「地藏殿」等。

## 相

File:HK_WesternMonastery_Entrance.JPG|入口門樓
File:HK_WesternMonastery_MainHall.JPG|大雄寶殿同五觀堂
File:西方寺的天王殿.jpg|天王殿
File:Western Monastery 2017.jpg|前庭
File:西方寺的萬佛寶塔.jpg|萬佛寶塔
File:西方寺的藏經樓.jpg|藏經樓
File:西方寺的鼓樓.jpg|鼓樓
File:西方寺的鐘樓.JPG|鐘樓
File:Western Monastery, Ksitigarbha Hall (Hong Kong).jpg|地藏殿
File:Westerm Monastery, Hong Kong.jpg|臥佛
File:Western monastery reargate.jpg|後門


## 出面網頁
* 西方寺
* 香港菩提學會
東林念佛堂

**東林念佛堂**（，英文：Tung Lum Nien Fah Tong）係一間香港佛寺，喺新界荃灣區芙蓉山東林臺29號。1952年由定西法師創立。隔籬係「竹林禪院」。

## 建築特色
* 山門嘅橫匾：「乙未屯日黃炎槐敬送東林念佛堂」
** 山門：壬寅年（1962年）世尊出家日，定西撰聯，比丘一聞敬書。
** 對聯：「極樂蓮邦原從門入；阿彌陀佛祇在眼前。」
* 山門後邊係「東林安老院」（1970年啟用）；
* 兩層高嘅「極樂寶殿樓」喺1998年12月26號禮拜六啟用。
** 地下叫做「大悲殿」，供奉一尊「千手觀音」嘅雕像。
** 二樓供奉釋迦牟尼、地藏菩薩、觀世音菩薩同十八羅漢等多尊雕像。

## 兇案
2003年10月11號凌晨，東林念佛堂發生咗雙重兇殺案。兩個執掌寺院管理嘅僧人，「大穩法師」同埋副住持「果宗法師」，喺一夜之間畀人連環殺害。

## 相

File:Main Gate of Tung Lum Nieh Fah Tong Fu Yung Shan Tsuen Wan Hong Kong.JPG |thumb|250px|東林念佛堂山門
File:Tung Lum Buddhist Aged Home of Tung Lum Nieh Fah Tong Fu Yung Shan Tsuen Wan Hong Kong.JPG |thumb|250px|東林念佛堂東林安老院
File:Hong Kong Tsuen Wan Tung Lum Buddhist Aged Home 2011 02 06.JPG|right|thumb|250px|東林安老院外觀


## 參考

## 睇埋
*西方寺
*圓玄學院
*竹林禪院
*南天竺寺

## 出面網頁
*官方網頁
黐筋雙晌炮

《**黐筋雙响炮**》（***The Nice Guys***）係一部2016年嘅美國新黑色動作喜劇電影，由Shane Black執導。主演係羅素高爾、賴恩高斯寧、Angourie Rice、Matt Bomer、Margaret Qualley、Keith David、金碧辛嘉。

## 演員
* 羅素高爾 飾 Jack Healy
* 賴恩高斯寧 飾 Holland March
* Angourie Rice 飾 Holly March
* Matt Bomer 飾 John Boy
* Margaret Qualley 飾 Amelia Kutner
* Keith David 飾 Older Guy
* 金碧辛嘉 飾 Judith Kutner
李曉東

**李曉東**可以係：
*李曉東 (重慶)，現任陝西省政協副主席、民革陝西省委會主委
*李曉東 (陝西)，曾任銅川市市長
*李曉東 (香港)，2013年度香港小姐競選參選佳麗
*李曉東 (歌手)，中國大陸歌手
曹公潭

**曹公潭**（英文：**Tso Kung Tam**）喺香港新界嘅荃灣區，上游嘅源頭來自大帽山，鄰近有光板田村同白田壩村，而山坡上則設有曹公潭村。

## 史
南宋末年，宋端宗趙昰等人走難到香港地區，喺景炎二年（1277年）9月至11月曾經隱居荃灣一帶。其中有一個姓曹嘅大臣喺橫過曹公潭嗰時唔小心冼落去浸死咗，後人就為咗紀念佢，就將呢個潭叫做曹公潭。

## 池塘

* 沿住照潭徑行，曹公潭流落嚟嘅水涌，叫做檀香澗，因為1950年代嗰時，上流有水力碾磨香粉嘅工業，沿住檀香澗行15分鐘左右就便去得到。
* 共有三個唔同層次嘅池塘：最高層嘅叫曹公潭，中層嘅叫珍珠潭，底層嘅叫梅花潭。

## 主要建築
*曹公潭戶外康樂中心
省善真堂

**省善真堂**係香港九龍區大規模嘅道觀之一，係慈善道佛宗教團體，喺九龍塘律倫街7-8號。「省善真堂中西醫診所」就喺九龍城賈炳達道。

## 史
省善真堂嘅前身係喺1942年喺中國廣東東莞成立嘅「蓬瀛閣」，重設有「善寶善社」，係負責贈衣施食嘅慈善工作。第二次世界大戰之後搬嚟香港，1952年喺九龍深水埗營盤街成立咗「省善真堂」。1958年就俾華民政務司立案成為廟宇。1959年搬去譚公道。更喺1967年同1968年分別註冊成為「有限公司」同「非牟利道教慈善團體」。1970年搬去九龍塘律倫街八號，並喺1990年再買埋隔離七號，擴建至而家嘅規模。

省善真堂裏面設有三清正殿、文殊大殿、斗姆閣、鸞壇同觀音殿等。

## 出面網頁
* 省善真堂
金魚

**金魚**（***Carassius auratus auratus***）係鯉科鰂屬嘅其中一個物種，鰂魚嘅變種，亦係種常見嘅觀賞魚，色水鮮艷，個身通常有唔同程度嘅橙色或者紅色。
三葉鬼針草

（學名：**）係菊科鬼針草屬嘅一年生草本植物，喺亞洲同美洲嘅亞熱帶同熱帶地區都搵到。

## 樣
梗直立；梗上啲葉上大下細，兩邊啲細葉似橢圓但帶有尖角。花屬頭狀花序，單生，冇脷樣，盤花似筒。果屬瘦果，頂位有3～4條芒刺，長15～25mm，有倒刺毛。

## 用途
植株喺中國大陸成日攞嚟做藥，有清熱解毒同散瘀活血嘅功效。

## 有關嘅書
* * 江苏新医学院, 中药大辞典, 上海科学技术出版社, 1986.5. ISBN 7-5323-0842-1

## 連出去
* 鬼针草的功效与作用 苹果绿养生网
*  鬼针草 Bidens pilosa L. 中國植物誌
* 鬼針草的功效與作用 健康猴

類:鬼針草屬
類:草本植物
類:花卉
類:藥用植物
網戰

《**網戰**》（英文：**The War Net**）係香港電視廣播有限公司製作嘅電視電影，喺2018年2月18號禮拜日晚23:05－00:35喺J2台播。故仔講兩個各為其主嘅網絡情報機關陣營喺網絡上嘅角力。

呢套嘢係無綫電視旗下Big Big Channel班底喺2016年製作嘅頭一套網劇形式嘅作品，但臺前幕後好多人都唔係無綫電視旗下嘅人，包括領銜主演嘅張建聲同吳凱欣，所以無綫電視播嗰陣剪走咗片尾嘅臺前幕後人員名單，同埋佢個節目網頁亦完全無提過張建聲同吳凱欣有份演出。

## 角色一覽
***[[張建聲]] 飾 陳秋**
***[[吳海昕]] 飾 司徒若曦**
*鄭恕峰 飾 陶十九
*陳康健 飾 大舊輝
*謝可逸 飾 華生
*張惠雅 飾 小師妹
*楊潮凱 飾 James
*吳沚默 飾 Rachel
*余子明 飾 李生
*林穎彤 飾 Florence
*梁茵 飾 Olivia
*江嘉敏 飾 Una
*何佩珉 飾 Natalie
*林泳淘 飾 Diana
*陳自瑤 飾
*冼灝英 飾

## 參考

## 出面網頁
*網戰 - 主頁 - tvb.com
蛤蔞

**蛤蔞**（；學名：**'），又嗌**山蔞**（）或**假蔞'''（），係胡椒科胡椒屬嘅長年生草本植物，喺印度、印尼、越南、老撾、菲律賓、巴布亞新幾內亞、馬來西亞同中國大陸嘅廣東、廣西、雲南、貴州，福建同西藏地區都搵到。

## 用途
佢成樖嘢包括根同葉都可以做藥。佢嘅葉可以撈飯煮熟嚟食都得。喺兩廣地區，包粽時用佢嘅葉包肥豬肉做餡。

## 連出去
* 假蒟 Jiaju 藥用植物圖像資料庫 (香港浸會大學中醫藥學院) 
* 假蒟Piper sarmentosum 花卉图片信息网
* 1721-假蒟 柴娃娃植物網

類:胡椒屬
類:草本植物
類:藥用植物
類:菜
麻竹

**麻竹**（；學名：**）係禾本科杜竹屬嘅常綠竹本喬木，喺中國嘅廣東、廣西、海南、四川、貴州、福建、雲南、香港、臺灣、緬甸地區都搵到。

## 樣
竿高20～25m，直徑15～30cm，梢長兼向下沊或弧形彎曲；每節間長45～60cm，細時披白粉但冇毛，凈喺節入面有條啡絨毛環；邊緣厚1～3cm；竿分枝習性高，每節好多分枝，主枝好多時單一出現。葉深綠，厚革質，似闊圓鏟，羽狀全裂。花屬穗狀花序，長約5mm，闊約4mm，一次生6～8朵；花藥黃綠，熟咗之後識伸到花仔出面，長5～6mm。果屬囊果，似橢圓波形，果皮薄兼淡啡，長8～12mm，粗4～6mm。

## 用途
佢嘅梗成日攞嚟做建築材料、紙、竹編都得，亦可以攞嚟做庭院嘅觀景植物，佢嘅筍可以筍乾或桶筍嚟食。

## 連出去
* 麻竹 認識植物
*  麻竹 Dendrocalamus latiflorus Munro 中国植物志
* 麻竹 中国植物图像库

類:杜竹屬
類:四季常綠植物
類:喬木
類:竹
類:木材
類:紙源植物
類:觀葉植物
類:菜